
FRIE  Hænder  er  skrevet  i  Foraaret  1908. 
I  Maj  fik  det  kongelige  Teaters  Direktør 
det  til  Gennemlæsning,  men  officielt  indle- 
veredes det  —  paa  Grund  af  Teaterferien  — 
først  i  Juli,  og  den  skriftlige  Meddelelse  om 
dets  Antagelse  er  af  27de  August. 

Efter  at  Instuderingen  var  begyndt,  indtraf 
Katastrofen  af  8de  September,  der  bevirkede, 
at  nogle  faa  Replikker  ændredes  lidt,  for  at 
de  ikke  ved  Opførelsen  skulde  paavirke  Pub- 
likum paa  en  Maade,  som  ikke  var  tilsigtet. 
Men  i  den  trykte  Udgave,  som  her  foreligger, 
har  jeg  ikke  fundet  det  rigtigt  at  foretage 
Ændringer. 

PERSONERNE 


Etatsraadinde  Verring. 

Etatsraad  Leopold  Verring,  Bankdirektør. 
Fru  Sonja  Steinhauer,  født  Verring. 
Henrik  Steinhauer,  Assurance-Direktør. 
Palle  Bay,  Fabrikejer,  Forfatter. 

Kammerherren. 
Baronen. 

Konferensraaden. 

Obersten. 

Højesteretssagføreren. 

Grossereren. 

Murmesteren. 

Bankdirektøren. 

Redaktøren. 

Jensen,  Bankbud. 

En  Pige  hos  Direktør  Steinhauers. 


FØRSTE  AKT 


Havestuen  i  Steinhauers  Sommerbolig,  rigt    og  kønt  udstyret   men   uden 
personlig    Smag.     Lyst    betrukne    Møbler,    Fotogravurer    paa    Væggene, 

Blomster  i  Vinduerne. 

Tilvenstre    Dør  til    Forhallen,    i    Baggrunden    Vinduer  og   aabenstaaende 

Glasdør  ud  til  Haven. 

Det  er  Foraar.  Formiddag  med  klart  Solskin. 

Etatsraadinden 

sidder  i  en  hojrygget  Armstol  og  strikker.  Hun  er  en  gammel,  graahaaret 
Dame  med  kloge  Øjne  og  et  vindende  Smil.   Hun  støtter  sig  til  en  Stok, 

naar  hun  gaar. 

Sonja 

sidder  ved  et  lille  Bord  og  læser  i  et  Hefte.  Hun  er  en  smuk,  godt  klædt, 

trediveaarig  Dame.   Hun  er  stærkt  optagen  af  Læsningen.   Pludselig  lyser 

et  Smil  over  hendes  Ansigt,  derpaa  ler  hun  højt. 

Etatsraadinden. 
Er  det  saa  morsomt? 

Sonja 

læsende. 

Ja  —  det  er  virkelig  forfriskende. 

Etatsraadinden. 
Er  han  ondskabsfuld? 

Sonja. 

Ondskabsfuld?    Nej,  det  er  slet  ikke  Ordet. 
Men  han  er  saa  dejligt  fri  for  Betænkeligheder. 

Etatsraadinden. 
Det  vil  sige  hensynsløs? 

Sonja 

stadigt  læsende. 

Ja. 

Etatsraadinden. 
Er  det  saa  dejligt? 

Sonja. 
Det  virker  ialtfald  velgørende. 

Etatsraadinden. 
Det  kommer  dog  vel  an   paa,  hvad  det  er 
for  Hensyn,  man  tilsidesætter. 

Sonja. 
Selvfølgelig.  Men  nu  maa  Du  ikke  forstyrre 
mig. 

Etatsraadinden 

ironisk. 

Om  Forladelse. 

Sonja. 
Jeg  mangler  kun  et  Par  Linier. 


Etatsraadinden. 
Ja,  jeg  skal  saamænd  ikke  aabne  min  iMund. 
(Halvt  til  sig  selv)  Jeg  kafi  selv  ikke  fordrage,  at  man 
snakker  til  mig,  naar  jeg  læser.  Derfor  plejer 
jeg  heller  ikke  at  sætte  mig  til  at  læse,  naar 
der  er  Andre  tilstæde.  Jeg  er  forresten  heller 
ikke  vis  paa,  at  det  er  rigtigt  velopdragent. 
Jeg  synes  ligesom  jeg  kan  huske,  at  det  ikke 
var  det  i  min  Tid.  Men  det  forstaar  sig,  derfor 
kan  det  jo  godt  være  blevet  det  nu. 

Sonja 

lukker  lidt  efter  Bogen. 

Se  saa! 

Etatsraadinden. 
Naa!    Har  du  nu  faaet  slugt  den? 

Sonja. 
Nu  er  jeg  færdig,  ja. 

Etatsraadinden. 
Jeg  forstaar  ikke.  Du   kan   læse  saa  hurtigt. 
Navnlig  Skrift. 

Sonja. 

Aa  —  Palle  Bays  Skrift  kender  jeg  saa 

den  er  saa  tydelig,  mener  jeg 

Etatsraadinden. 
Kender   Du   saa   godt,   vilde    Du   sige.   Ja,    I 
korresponderer  jo. 

Sonja. 
Er  der  noget  Ondt  i  det? 

Etatsraadinden. 
Det  haaber  jeg  ikke. 

Sonja 

hen  til  hende. 

Hør    nu,    Du    gamle    fornuftige    Kone:    Jeg 
sidder  ganske  alene 

Etatsraadinden. 
Mange  Tak! 

Sonja. 
Lad   mig   tale   ud.    Ganske   alene    med    min 
søde,  lille   Mor.    Og   hun  er  klog,  og  hun  er 
rar,  og  hun  er  — 

Etatsraadinden. 
Og  hun  er  taktfuld. 

Sonja. 
Ja.  Men  hun  er  gammel. 

Etatsraadinden. 
Hvorimod  hendes  Datter  er  mindre  taktfuld. 

Sonja. 
Ja,  men  hun  er  ung. 


Etatsraadinden. 
Hun  er  tredive  Aar. 

Sonja. 
Rigtigt.  Og  hendes  Mor  er  halvfjerds.  Og 
naar  en  Dame  er  halvfjerds,  saa  er  hun  for 
anden  Gang  i  sin  bedste  Alder.  Men  naar  hun 
er  tredive,  saa  er  hun  netop  i  den  Alder,  hvor 
man  ikke  regner  med  benævnte  Tal  —  hvis 
man  da  vil  rose  sig  af  at  være  taktfuld. 

Etatsraadinden. 
Lille  Vaaseho'de! 

Sonja. 
Altsaa:    Jeg    sidder   alene    med    min    gamle 
Mor.  Jeg  har  ikke 

Etatsraadinden. 
Du  har  en  dejlig  Dreng,  som 

Sonja. 
Jeg   har  en  dejlig   Dreng,  som   jeg  ikke   har 
—  undtagen    fra    Lørdag   til   Søndag,  naar   han 
er  hjemme  fra  Kostskolen.  Og  jeg  har 

Etatsraadinden. 
Og  Du  har  en  Mand. 


Sonja. 
Som    jeg    heller   ikke   har  —   undtagen   en 
sjælden  Gang  til  Middag,  naar  han  tilfældigvis 
ikke  er  paa  Rejse  eller  til 

Etatsraadinden. 
Nu  overdriver  Du. 

Sonja. 
Ikke  meget. 

Etatsraadinden. 
De    Assurance-Mennesker    rejser    da    ogsaa 
mere  end  nogen  andre.  Hvad  mon  de  bestiller 
paa  alle  deres  smaa  Kongresser? 

Sonja. 
De  assurerer  sig  mod  hinanden,  tror  jeg. 

Etatsraadinden. 
Det    skulde    man    synes,    de    kunde    afgøre 
skriftligt. 

Sonja. 
Middagen  kan   ialtfald  kun  afgøres  mundtlig, 
og   den    er   sikkert   et    ret   vigtigt    Punkt    paa 
Dagsordenen. 

Etatsraadinden 

ryster  smilende  paa  Hovedet. 


Sonja. 
Og  saa  er  nu  engang  Forretninger  det  eneste, 
der  interesserer  Henrik.  Og  saa  Bridge. 

Etatsraadinden. 
Det  er  nu  ogsaa  en  Fejl  ved  Dig,  min  Pige, 
at  Du  ikke  spiller  Kort.  Saa  kunde  han  da  faa 
sin  Bridge  herhjemme. 

Sonja. 

Jeg  beklager  mig  jo  ikke. 

Etatsraadinden. 
Nej.  Og  det  er  netop  det,  jeg  ikke  synes  om. 

Sonja 

ser  smilende  paa  hende. 

Klog,  altsaa  —  og  rar  —  og  nogenlunde 
taktfuld.  Men  —  jeg  trænger  alligevel  en  Gang 
imellem' til  ogsaa  at  tale  med  andre  Mennesker. 
Og   Palle  Bay  og  jeg   taler  nu   godt   sammen. 

Etatsraadinden. 
Og  saa  faar  Du  Lov  til  at  læse  hans  Skrive- 
rier frisch  vom  Fass. 

Sonja. 
„Faar  Lov"  er  et  galt  Udtryk.  Han  har  bedt 
mig  om  det.  Og  Skriverier  er  ligeledes  et  Ud- 
tryk, der  maa  paatales. 

Etatsraadinden. 
Ovenikøbet  bedt   Dig  om   det!    Og  hvorfor 
tror  Du,  han  har  gjort  det? 

Sonja. 
Sagtens  fordi  han  vilde  høre  en  Dom  af  en 
Dame,  der  er  —  intelligent  og 

Etatsraadinden. 
Hvorfor  mon  han  da  ikke  kom  til  mig? 

Sonja, 
Og  uhildet 

Etatsraadinden. 
Uhildet!  Det  er  mig  stadigt  ufatteligt,  at  han 
ikke  kom  til  mig. 

Sonja. 
Aa  —  Du  kære  gamle  Drillepind! 

Etatsraadinden. 
Naa  —  og  hvad  gaar  saa  den  intelligente  og 
—  hm!  —  uhildede  Dames  Dom  ud  paa? 

Sonja. 
Jeg   har   ikke   Lov  til    at  referere   Stykkets 
Indhold. 

Etatsraadinden. 
Det  har  jeg  heller  ikke  spurgt  om. 


Sonja. 

Naa  ja  —  jeg  sagde  det  før.  Det  virker  for- 
friskende. Det  er,  som  naar  der  smækkes  et 
Par  Vinduer  op  i  en   Stue   med   lummer  Luft. 

Etatsraadinden. 
Ja  —  smæk   bare  Vinduerne   op.    Men    lad 
være  at  slaa  Ruderne  ud. 

Sonja 

smilende. 

Hvad  mener  Du? 

Etatsraadinden. 
Sagde    Du    ikke    før,  at   han   var  saa   dejlig 
hensynsløs? 

Sonja. 
Fri  for  Betænkeligheder,  sagde  jeg. 

Etatsraadinden. 
Ja  „dejlig"  sagde  Du  nu. 

Sonja. 

Naa  ja  —  men  det  er  dejligt,  at  træffe  et 
Menneske  der der 

Leder  efter  Ordet. 

Etatsraadinden. 
Der  hvad? 

Sonja. 
Der    ikke    af   lutter    Hensyn    til    Højre   og: 
Venstre    staar   og    tripper   som    en    Kat    i    en, 
Vandpyt. 

Etatsraadinden. 
Jeg  har  aldrig  set  en  Kat  trippe  i  en  Vandpyt, 

Sonja. 
Og  hvad  er  det  saa  for  Hensyn  de  Andre 

tager?  Er  det  Hensyn  til  det,  der til  det 

og  til  dem,  der  fortjener  Hensyn?  Er  det  Ret- 
færdighedshensyn, Anstændighedshensyn  ? 

Etatsraadinden. 
Naa  naa! 

Sonja. 
Nej,  det  er  Fejghedshensyn  og  ikke  andet. 

Etatsraadinden. 
Fejghedshensyn!  Hvem  er  de  da  bange  for? 

Sonja. 
For  hinanden.  De  har  jo  allesammen  Hæn- 
derne bundne  ved  mere  eller  mindre  malpropre 
Affærer,  som  de  indbyrdes  ved  Besked  om. 
Eller  ogsaa  er  de  bange  for  Magthaverne,  bange 
for  at  støde  dem,  fordi  der  et  eller  andet,  de 
skal  opnaa. 

Etatsraadinden. 
Og  det  gælder  altsaa  ikke  Palle  Bay? 

Sonja. 
Han  har  ganske  andre  Maal. 

Etatsraadinden. 
Ja  —  det  er  jeg  forresten  ogsaa  tilbøjelig  til 
at  tro.    Det,  som    frister  den    Ene,   er  jo   ikke 
altid  det,  som  frister  den  Anden. 

Sonja. 
Jamen  synes  Du  dog  ikke  selv,  det  er  grimt 
at   se,    hvorledes   de   Andre    altid    svanser   for 
Magten  —  Pengemagten,   Pressemagten,   Rege- 
ringsmagten   og  Pengemagten  engang  til? 

Etatsraadinden. 
Hvad  er  det  for  „Andre",  Du  taler  om? 

Sonja. 
Det  ved   Du   jo  godt.   Mor:    De  Andre,  der 
kommer  her  i  Huset,  de  „formaaende  Mænd", 
Henriks  Middagsherrer. 

Etatsraadinden. 
Er  det  dem,  Palle  Bay  dennegang  er  faret  i 
Kværken  paa? 

Sonja. 
Ja. 

Etatsraadinden. 
Din  Mand  altsaa,  Din  Bror  —  og  hele  deres 
Kompagni? 

Sonja 

brister  i  Latter. 

Etatsraadinden. 
Er  det  saa  morsomt? 

Sonja. 
Det  var  ikke  det. 

Etatsraadinden. 
Hvad  var  det  da? 

Sonja. 
Noget  jeg  kom  til  at  tænke  paa. 

Etatsraadinden. 
Noget  i  Stykket? 

Sonja 
Ja.  (Efter  en  kort  Pavse)  Det  er  jo  ikke  Portrætter, 

Mor,     men (ter  igen) 

Etatsraadinden. 
Naada! 

Sonja. 
Ja  —  der   er   én    Figur,    han   alligevel    ikke 
kunde    have    skrevet,    hvis    han    ikke    havde 
kendt  Leo. 


13 


Etatsraadinden. 
Det  er  saamænd  nydeligt!    Og  Du  bare  ler. 

Sonja. 
Ja  —  jeg  ler. 

Etatsraadinden. 
Du  er  en  unaturlig  Søster  —  og   Hustru  — 
og Jeg  er  vel  ikke  ogsaa  med? 

Sonja 

nikker  og  ler. 

Etatsraadinden. 
Nej  hør  nu,  min  Pige,  nu  forlanger  jeg  Pine 
Død  af  Palle  Bay,  at  han  skal  lade  mig  læse 
den  Komedie. 

Sonja. 
Du  vil  da  ikke  øve  Censur? 

Etatsraadinden. 
Aa,  var  der  ikke  værre  Censur  til  end  den, 
jeg  øver,  saa 

Sonja. 

Du  kære,  gamle,  gemytlige  Kone,  jeg  vilde 
onske,  jeg  havde  Lov  til  at  lade  Dig  læse 
Stykket.  Du  vilde  nyde  det.  Der  er  baade 
Humor  og  Indignation  deri  —  og  der  er  Tem- 
perament. 

Etatsraadinden. 

Ja  Tak!  Jeg  bryder  mig  nu  ikke  saa  meget 
om  skriftligt  Temperament.  Nej,  de  Gamle,  Din 
Far  og  Din  Bedstefar  og  dem  fra  den  Tid,  de 
havde  ogsaa  Temperament;  men  de  proppede 
det  ikke  af  paa  Flaske,  de  lod  det  bruse  af, 
naar  det  var  der.  Det  var  sommetider  baade 
til  at  le  og  til  at  græde  over.  Men  det  gav 
Luft  —  ligesom  et  raskt  lille  Tordenvejr. 

Din  Bedstefar  og  gamle  Etatsraad  Lorentzen 
blev  saamænd  engang  oppe  paa  Børsen  saa  — 
saa  temperamentsfulde  overfor  hinanden,  at  de 
ikke  kunde  styre  sig.  Og  saa  løb  de  to  Etats- 
raader  rundt  og  vilde  tærske  hinanden  med 
deres  Paraplyer.  Grossererne  dannede  ligefrem 
Kæde  for  at  holde  dem  fra  hinanden,  saa  det 
var  ligesom,  naar  Børn  leger  Katten  efter  Mu- 
sen. Katten  var  over  Halvfjerds  og  Musen  godt 
oppe  i  Tredserne. 

Og  det  var  i  de  Tider,  min  Pige,  da  Etats- 
raaderne  var  fine  Folk. 

Sonja 

ler. 

En  Pige 

ind  fra  Forhallen. 

Det  er  Etatsraaden. 

Sonja. 
Min  Bror? 

Ja. 

Ud. 


Sonja. 
Det    var   Synd,   han    ikke    hørte    Din    sidste 
Bemærkning.   (Aabner  Døren  til  Forstuen)    Goddag,    Hf. 
Etatsraad! 


Etatsraad  Leopold  Verring 

kommer    ind    fra    Forhallen.    Han  er  en    næsten    halvhundredaarig   Mand 

med    livlige,  noget  stundesløse    Bevægelser.    Ansigtet   er   ikke  kønt   men 

udtryksfuldt  og  Øjnene  kloge  og  fiffige.  Han  har  Moderens  Smil. 

Goddag,  Sonja,  Goddag,  min  Pige,  Goddag, 
lille  Naade.  Har  det  godt?  Hvad?  Ja.  Det  skal 
Du  ogsaa,  ja.  Du  skal  have  det  rigtig  godt.  Her 
er  nogle  Orkideer,  jeg  havde  taget  med  til 
Sonja,  dem  skal  Du  have.  Sonja  kan  faa  nogen, 
ja,  næste  Gang. 

Sonja. 
Hvis    Du    havde   hørt,  hvad   Mor  lige  sagde 
om  Etatsraaderne,  saa  havde  Du  nok  givet  mig 
Dine  Blomster. 

Verring. 
Hvad  siger  den  lille  Naade  om  Etatsraaderne? 
Det  er  mig  forresten  ganske  ligemeget,  ja,  for, 
der  er  ikke  mere  noget  ved  at  være  Etatsraad. 
Især  ikke,  naar  man  er  bleven  det. 

Sonja. 
Er  Du  kommen  til  Sandheds  Erkendelse? 

Verring. 
Ja  jeg  er.    Derfor  har  jeg  ogsaa,  ja,  i  Sinde 
at  blive  Gehejmeetatsraad. 

Sonja 

leende. 

Det  er  Du  vist  for  ung  til. 

Verring. 
Jamen  jeg  bliver  ældre. 

Sonja. 
Og  saa  maa  Du  da  bygge  ét  Sanatorium  til. 

Verring. 
Kære  Sonja,  man  faar  ikke  noget  gratis  her 
i  Verden. 

Etatsraadinden. 
Hvor  kan  det  være,  Du  ikke  er  i  Byen,  Leo? 

Verring. 
Jeg  er  paa  Vejen   til  Stationen,  lille  Naade. 
Jeg  har  taget  mig  en  lille   Formiddagsferie,  ja, 
for  en  Gangs  Skyld. 

Er  Du  kørende? 


Verring. 

Med  mine  to  nye  Morenkopper,  ja. 

Sonja. 
Morenkopper? 

Verring. 
Eller  Svedfukser  er  det  maaske.  For  mig 
maa  Du  kalde  dem,  hvad  Du  vil.  Dyre  har 
de  ialtfald  været.  Jeg  tror  ogsaa  nok,  Jøden 
har  snydt  mig  gebommerligt  med  dem,  men 
Lars  Kusk  er  saa  fornøjet,  ja,  at  han  smiler 
over  hele  Ryggen  —  og  det  er  saa  rart  at  se  paa. 

Etatsraadinden. 
Du  skal  altsaa  til  Byen? 

Verring. 
Det  skal  jeg,  ja. 

Sonja. 
I  Dit  Sted  blev  jeg  herude  i  det  dejlige  Vejr. 

Verring. 
Nej   Du  gjorde  ikke,  lille  Sonja,  for  jeg  har 
Møde   Klokken   halv   fire,  ja,  med   mine   Med- 
skyldige, meget  vigtigt  Møde.   Du  maa  jo  ogsaa 
sommetider  selv  til  Byen.  Du  var  inde  iforgaars. 

Sonja. 
Hvor  ved  Du  det? 

Verring. 
Frk.  Skade   fortalte   mig,   at    hun    havde  set 
Dig,  ja,  gaa  ind  ad  Porten  til  Jeres   Lejlighed. 

Sonja. 
Ja  —  engang  imellem  maa  man  jo  ind  og  se, 
at  Møllene  ikke  æder  alle  Ens  Ting. 

Verring. 
Møllene,  ja,  det  er  nogle  fæle  Fugle.   Det  er 
jo   kun    Kærlighed   og    den    Slags    himmelske 
Fornemmelser  —  ikke  sandt  —  som   Møl   og 
Rust  ikke  fortærer. 

Etatsraadinden. 
Hvordan  har  Din  Kone  det? 

Verring. 
Udmærket.  Hele  Vintren  har  hun  sejlet  op 
og  ned  ad  Nilen  og  koketteret  med  Krokodil- 
lerne, ja,  og  trukket  Vejret  med  begge  Lunger. 
Nu  stiger  hun  langsomt  op  gennem  Europa  i 
Halen  paa  Foraaret.  Sidst  jeg  hørte  fra  hende, 
var  hun  flygtet  fra  Monte  Carlo. 

Sonja. 
Flygtet? 

Verring. 
For  Varmen,  ja. 

Sonja. 
Naa.  Jeg  troede,  hun  havde  gjort  Forsøg  paa 
at  sprænge  Banken. 

Verring. 
Det  haaber  jeg  ikke.    Det  er  ialtfaid   næppe 
lykkedes.  (Haivt  for  sigi  Naar  bare  alle  Banker  stod 
saa  sikkert  paa  Benene! 


Etatsraadinden. 
Naa,  men  Du  skal  altsaa  ind  og  slide  i  det, 
Leo? 

Verring, 

Ja.  Jeg  æder  mit  Brød  i  mit  Ansigts  Sved 
—  og  alligevel  er  Socialisterne  bestandig  efter 
mig.  Navnlig  hver  Gang  de  har  nedlagt  Ar- 
bejdet. De  trækker  altid  Stregen,  ja,  mellem 
dem,  der  har  noget,  og  dem,  der  ikke  har 
noget,  i  Stedet  for  at  trække  den  mellem  dem, 
der  bestiller  noget,  og  dem,  der  ikke  bestiller 
noget. 

Forresten  er  jeg  aldrig  bleven  skældt  værre 
ud,  end  naar  jeg  har  givet  et  større  Beløb,  ja, 
til  det  gemene  Bedste. 

2* 

Sonja 

leende. 

Ja,  Leo,  det  er  vanskeligt  at  vinde  Paaskøn- 
nelse  baade  fraoven  og  franeden. 

Verring. 
Det  er  mig  komplet  ligegyldigt,  ja,  hvad  de 
skriver  om  mig. 

Sonja. 
I  Bladene? 

Verring. 
I  Smudspressen,  ja. 

Sonja. 
Hvilke  Blade  regner  Du  til  Smudspressen? 

Verring. 
Jeg  kan  hurtigere  sige  Dig,  hvilke  jeg  ikke 
regner  til  Smudspressen.  Ganske  i  Almindelig- 
hed, ja,  er  det  forresten  svært  at  træffe  Græn- 
sen, men  jeg  regner  nu  de  Blade  til  Smuds- 
pressen, som  skælder  mig  ud. 

Sonja 

ler. 

Er  det  Dig  ogsaa  ligegyldigt,  hvad  de  skriver 
om  Dig  i  Bøgerne? 

Verring. 
I  hvad  for  Bøger? 

Sonja. 
Eller  i  Komedierne? 

Verring. 
Hvad  for  Komedier?  Hvad  er  det  for  noget, 
Du  snakker  om? 

Sonja. 

Det  er  ingenting. 

Verring. 
Er  det  maaske  Palle  Bay,  ja,  der  er  paa  Spil? 


Sonja 

ler. 

Verring. 

Hvad, 

Son 

ja? 

Sonja 

ryster  leende  paa  Hovedet. 

Etatsraadinden. 

Jo 

vist 

er 

det  saa. 

Sonja. 
Men   Mor!    Du   har  slet   ikke   Lov 

Etatsraadinden. 
Hvad  har  jeg  ikke? 


Du  er  indiskret. 

Sonja. 


Etatsraadinden. 
Nej,  ved  Du  hvad,  min  Pige,  mig  har  Palle 
Bay  ingenting  betroet. 

Verring. 

Har  han  —  har  han  alligevel maa  jeg 

faa  at  vide,  hvad  det  er? 

Etatsraadinden. 
Han  har  sat  Dig  ind  i  en  Komedie. 

Verring. 
Har  Palle  Bay?   Han  er  en  Misdæder!  Jeg 
har   udtrykkelig   sagt  ham,   at   jeg   vilde   ikke 
være  Avekatten. 

Sonja 

leende. 

Vidste  Du,  at  han  skrev  paa  en 

Verring. 
Han  kom  til  mig,  ja,  i  Efteraaret  og  sagde: 
Goddag,  vil  De  ikke  nok  hjælpe  mig  med  — 
til  Brug  for  en  Komedie  —  med  at  finde  paa 
nogle  Gavtyvestreger,  saadan  af  den  sædvanlige 
Slags,  ja,  men  som  ikke  endnu  har  været  brugt. 

Sonja. 
Og  det  kunde  Du  maaske  ikke? 

Verring. 
Det  er  ikke  nemt,  vil  jeg  sige  Dig.  Og  hvis 
jeg   kunde,  saa    havde   jeg  saamænd  ærlig   og 
redelig  Anvendelse  for  dem  selv. 

Sonja 

ler. 

Verring. 
Men  lad  mig  bare  faa  fat  i  den  Smædeskri- 
ver. Nu  kører  jeg. 

Etatsraadinden. 
Hvad  Tog  skal  Du  naa? 

Verring. 

Jeg  vilde  køre  til  Klampenborg,  og  jeg  vilde 
have  den  lille  Naade  med.  Vi  kører  gennem 
Dyrehaven,  ja.  Der  er  saa  pænt.  Grønne  Træer 
—  og  Dyr,  ja,  som  Ingen  skyder  paa. 

Jeg  har  ikke  Plads  til  Dig,  Sonja,  det  er 
Kaleschevognen,  den  lille  Kaleschevogn,  men 
Du  kan  komme  med  en  anden  Gang. 

Etatsraadinden. 
Saa  Du  vilde  have  mig  med,  min  Dreng? 

Verring. 
Jeg   vilde    have   Dig    med,    lille    Naade,    ja. 
(Til  Sonja)   Hvem  er  der  mere  i  Komedien?  Hvad 
Sonja? 

Etatsraadinden. 
Vi  er  der  nok  allesammen. 


Verring 

til  Sonja. 

Allesammen.   Hvad  vii  det  sige?   Ogsaa  Mi- 
nisteren? 

Sonja 

leende. 

Ja. 

Verring. 
Det  er  brilliant!  Det  er  brilliant! 


Sonja. 
Jeg    troede,  -at    Du   og    Ministeren    var   saa 
gode 

Verring. 
For  saa    kommer  den   Komedie   aldrig   paa 
Brædderne. 

Sonja. 
Naa  derfor! 

Verring. 
Kan  jeg  glemme  den  Skurk!   Sætte  mig  ind 
i  en  Komedie!    Det  har  man  til  Tak,  ja,  fordi 
man  satte  ham  ind  i  Bankraadet. 

Sonja. 
Det  skylder  han  Dig  virkelig  ingen  Tak  for. 
Dér  burde  han  aldrig  have  været. 

Verring. 
Ingen  Tak!    Det    manglede    bare!    Der  stod 
en    hel    Kø,    ja,    af  Tantiemejægere,    der    blev 
grønne  af  Misundelse,  fordi  han  fik  Benet. 

Sonja. 
Hvorfor  satte  Du  da  ham  ind? 

Verring. 
For  at  have  en  Klemme  paa  ham,  lille  Sonja. 
Der  er  nogle  Mennesker,  der  skal  stryges  med 
Haarene,  ja,  ligesom  Katte,  for  at  de  ikke  skal 
gnistre. 

Sonja. 
Palle  Bay  tager  ikke  mod  Bestikkelse. 

Verring. 
Bestikkelse!   Du   bruger  saadan   nogle  kede- 
lige Udtryk,  Sonja.  Jeg  har  aldrig  truffet  nogen, 
der  tog   mod  Bestikkelse,  men    jeg  har  truffet 

overmaade   mange,   man   kunde   arrangere   sig 
med. 

Sonja. 
Det  kan  man  ogsaa  kalde  det. 

Verring. 
Ja,    lille    Sonja.    Menneskene   er   nu    engang 
omtrent,  som  de  er.  Og  jeg  har  ikke  Tid  til 
at  vente  paa,  at  de  skal  blive  anderledes. 


Palle  Bay 

ses  udenfor  Havedøren  springende  af  sin  Cycie,  som  han  stiller  op  imod 

Muren.    Han  er  en  intelligent  udseende  Mand  paa  henved  de  Fyrre  —  i 

Jaiike  og  Knæbenlilæder. 


Sonja, 

der  først  ser  ham,  gaar  ham  imøde. 

Verring. 
Hvem  kommer  dér? 

Etatsraadinden. 
Kommer  der  nogen? 

Verring. 
Det   er   ham!    Det   er   hverken    mere   eller 
mindre  end  ham!   Delinkventen! 

lige    udenfor  Doren. 

Goddag,   Palle  Bay. 

Palle  Bay. 
Goddag,  Fru  Sonja. 

Verring 

imod  ham. 

Forbryder! 

Palle  Bay 

træder  ind,  idet  han  ser  smilende  og  spørgende  fra  Verring  til  Sonja,  og 
gaar  hen  til   Etatsraadinden. 

Goddag,  Fru  Verring. 

Etatsraadinden 

rækker  ham  Haanden. 

Det  er  nette  Ting,  man  hører  om  Dem. 
Verring 

efter  ham. 

Forbryder! 

Palle  Bay 

vender  sig  og  rækker  ham  Haanden. 

Verring 

slaar   ham  over  Fingrene. 

Tag  den  Lab  til  Dem!  Jeg  vil  ikke  røre  ved 
saadant  et  Stykke  Forbryderværktøj. 

Palle  Bay. 
Hvad  er  der  nu  ivejen? 


Verring. 
Kom  bare  ikke  her  og  sig:  Goddag,  jeg  har 
ingenting  gjort  —  for  det  har  De. 

Palle  Bay. 
Men   Fru  Sonja!  Vil   De  ikke  forklare  mig, 
hvad  Meningen  —  ^  — 

Sonja. 
De   skal    ikke   bryde    Dem   om,    hvad    Leo 
siger.  Han  véd  slet  ingenting. 

Palle  Bay. 
Véd  ingenting?  Om  hvad? 

Verring. 
Sagde  jeg  ikke  til   Dem,  Palle  Bay,  da  De 
dengang    i    Efteraaret,    ja,    kom    til    mig   med 
Deres  dumme  Komedie,  at  jeg  vilde  ikke  være 
Avekatten? 

Palle  Bay 

truer  smilende  ad  Sonja. 

Fy,  Fru  Sonja! 

Sonja. 
Jeg  har  ikke  sagt  noget,  som  —  —  — 

Verring. 
Sagde  jeg  ikke,  at  jeg  vilde  ikke 

Palle  Bay. 
Jo.   Men  kan  De  huske,  hvad  jeg  svarede? 

Verring. 
Ja,   De   svarede   —   uforskammet   som    altid 
—  „Hvem  skulde  ellers  være  Avekatten?" 

Palle  Bay. 
Rigtigt,   ja.    Hvortil   De  øjeblikkelig  svarede: 
„Det  skal  Steinhauer". 

Sonja. 
Hvadfornoget? 

Verring 

peger  paa   Palle   Bay. 

Og  dertil   svarede   han:  „Nej,  Steinhauer  er 
en  kedelig  Avekat". 

Sonja 

leende. 

Men    hvad    er  dog   dette    her?    Skammer    1 
Jer  ikke  begge  to? 

Verring. 
Jo,  jeg  skammer  mig  paa  Palle  Bays  Vegne. 

Sonja. 
Jeg  skammer  mig  virkelig  paa  Jeres  Begges 
Vegne. 

Palle  Bay. 
Skal  vi   ikke   hellere  skamme  os  paa  egne 
Vegne   hver  især?    Hvis  vi   da   har  noget  at 
skamme  os  over.  Og  De,   Fru  Sonja,  De  har 
vist  noget. 

Sonja. 
Jeg  har  ikke  sagt  et  Ord  til  Leo. 

Etatsraadinden. 
Nej,  hun  har  sagt  det  til  mig. 

Verring. 
Det    er    aldeles    ligegyldigt,    ja,    hvem   der 
har  sagt  hvad  til  hvem,  for  den  Komedie  bliver 
der  ikke  noget  af. 

Palle  Bay. 
Ikke  det? 

Verring.  '' 
Tror   De   jeg   vil    have   mig   og   mine   Med- 
skyldige  frem   paa   Brædderne,    forat   de   skal 
sidde   og   grine   af  os   lige   fra  Kongelogen  og 
Parketterne,    ja,    og   helt  op  til   —   til   —   — 


Galleriet. 

Sonja. 


Verring. 
Ja.  Skønt:  Skidt  med  Galleriet!  Dér  sidder 
kun  de,  der  ingen  Penge  har.  For  det  er  det 
værste:  De  ikke  alene  griner  af  os,  men  bag- 
efter gaar  de  hen  og  sælger  deres  Aktier,  ja, 
og  køber  kongelige  Obligationer  for  alle  Pen- 
gene. 

Palle  Bay. 
Skulde   Stykket  endogsaa   kunne   virke   paa 
Børsen?  Det  smigrer  mig. 

Verring. 
Det  værste  Vaas  kan  virke  paa  Børsen.  Saa 
De  behøver  ikke  at  fole  Dem  smigret. 

Palle  Bay. 
Mange  Tak. 

Verring. 
Og  i  hvert  Fald  er  det  meget  faa,  det  morer 
at  blive  grint  af. 

Palle  Bay. 
Jamen,   kære  Verring,   det   er   jo   ikke   Por- 
trætter. 

Verring. 
Ikke  Portrætter!  Det  kan  gerne  være.  Men 
selv  om  det  ikke  ligner  det  bitterste,  ja,  skal 
det  højstærede  Publikum  nok  finde  Ligheden 
alligevel.  Saadan  en  dum  Digter  tror,  at  Sel- 
skabet interesserer  sig  for  hans  Figurer.  Nej, 
det  interesserer  sig  saagu  kun  for  Modellerne. 

Palle  Bay. 
Det  er  det  daarlige  Publikum,  De  dér  taler 
om. 

Verring. 
Jeg  taler  om  det  Publikum,  som  køber  Bil- 
letterne, ja,  og  fylder  Huset. 

Etatsraadinden. 
Naa,  skal  vi  køre,  Leo? 

Verring. 
Straks,   lille   Naade,   lige   straks.    (Ser  paa  sit  ur) 
Senest  om  fem  Minutter. 

Etatsraadinden. 
Saa  gaar  jeg  ud  og  tager  mit  Tøj  paa.  (liisonja) 
Hjælper  Du  mig,  min  Pige? 

Sonja. 
Ja,  Mor. 

Ud  med  Moderen  tilvenstre. 

Verring. 
Altsaa,  Palle  Bay,  maa  jeg  faa  den  Komedie? 

Palle  Bay 

ryster  paa  Hovedet. 

Verring. 
Kom  saa  med  den! 

Palle  Bay 

ryster  igen  paa  Hovedet. 

Verring. 
Hvor  har  De  den? 

Palle  Bay. 
Jeg  har  den  ikke. 

Verring. 
Altsaa    har  Sonja   den.   (Hen  mod  det  mie  Bord)   Er 
det  den,  dér  ligger? 

Palle  Bay 

springer  til  og  tager  Heftet. 

Verring. 
Jeg    vil    ikke    slaas    med    Dem,    Palle    Bay, 
men  jeg  vil  have  den  Komedie. 

Otto  Benzon  :   Frie  Hænder  3 

Palle  Bay. 
De  skal  faa  Komedien  —  senere.   Men  De 
faar  ikke  dette  Manuskript.  Jeg  har  ingen  Af- 
skrift. 

Verring. 
Det  er  altsaa  det  eneste  Eksemplar.  Og  saa 
laaner  De  det  ud  til  Damer!  Det  ligner  Dem, 
ja. 

Palle  Bay. 
Jeg  har  laant  Deres  Søster  det.  Ingen  andre. 

Verring. 
De  skulde  lade  være  at  blande  min  Søster 
ind  i  det,  Palle  Bay,  og  De  skulde  lade  være 
at  skrive  uartige  Stykker. 

Palle  Bay. 
Uartige? 

Verring. 
Komedier,  ja,  der  kan  blive  til  Tragedier. 

Etatsraadinden  og  Sonja 

kommer  ind   under  den  følgende   Replik. 

Verring. 
Alvorlig  talt,  Palle  Bay,  ingen  kan  tjene  to 
Herrer.   De  skal  lade  være  med  at  digte,  skal 

De,  De  skal  passe  Deres  Fabrik  og  Forret- 
ning, ja,  og  tjene  mange  Penge  og  gifte  Dem 
og  faa  søde  smaa  Børn,  en  Rede  fuld  af  søde 
smaa  Børn. 

Palle  Bay. 
Holder  De  meget  af  Børn,  Verring? 

Verring. 
Børn  er  saa  dejlig  uskyldige. 

Sonja. 
Ja  det  er  Synd,  Leo  ingen  Børn  har. 

Verring. 
Har  jeg  ingen  Børn?  Alle  de  Foretagender, 
som   jeg  har  sat  i  Verden,  og  som  vokser  og 
trives,  ja,  og  smiler  til  mig,  det  er  mine  Børn 
allesammen. 

Sonja. 
Jamen  rigtige  Menneskebørn. 

Verring. 
Jeg  har  ogsaa  rigtige  Menneskebørn,  ja, 
ude  paa  mit  Sanatorium,  saadan  nogen  smaa 
hjulbenede  Nogen  med  røde  Kinder  og  blaa 
Øjne.  Og  de  vokser  ogsaa  og  trives,  ja,  og 
smiler  til  mig. 

Naar  jeg  en  Dag  er  i  daarligt  Humør,  saa 
tager  jeg  ud  til  Sanatoriet  og  ser  paa  mine 
Børn.  Hvis  det  da  er  om  Sommeren. 


Palle  Bay. 
Og  hvis  det  er  om  Vinteren? 

Verring. 

Saa  tager  jeg  mine  Ordner  frem  og  ser  paa 
dem.  (Palle  Bay  og  Sonja  ler)  Den  HUe  Naade  skulde 
se  „Den  opgaaende  Sol",  som  Kejseren  af 
Japan  har  givet  mig.  Den  er  lige  saa  smuk,  ja, 
som  den  smukkeste  af  Sonjas  Broscher.  Ja  le 
De  bare,  Palle  Bay.  De  ler  nok  af  vore  Deko- 
rationer, de,  der  ingen  har,  men  de  vilde  allige- 
vel gærne  have  dem  selv. 

Der  var  i  mine  Studenterdage  en  Forening 
af  radikale  Fjottemikler,  ja,  der  ikke  vilde  mod- 
tage Kors  og  Stjærner  —  jeg  var  selv  Medlem 
af  den.  Den  ældste  af  os  var  enogtyve  Aar,  og 
der  var  dengang  ikke  en  eneste  af  samtlige 
Medlemmer,  der  havde  den  fjærneste  Udsigt, 
ja,  til  at  opnaa  om  det  saa  var  den  mest  ekso- 
tiske Dekoration.  (Ser  paa  sit  ur)  Død  og  Pine! 
Vi  maa  køre,  lille  Naade. 

Etatsraadinden. 
Ja,  jeg  er  parat. 

Verring. 

Godmorgen,  lille  Sonja.  Vær  nu  fornuftig,  og 
faa  ogsaa  Palle  Bay,  ja,  til  at  være  fornuftig. 

(Til  Palle  Bay)  Skal  De  forrcsten  ikke  ogsaa  af- 
sted? De  ved  jo,  der  er  Bankraadsmøde  halv 
fire? 

Palle  Bay. 
Jeg  skal  nok  komme. 

Verring. 
De  kan  forresten  godt  blive  væk. 


Palle  Bay. 
Nej,  naar  jeg  lige  er  kommen  ind  i  Raadet, 
saa  vil  jeg  dog  ogsaa 

Verring. 
Ja,  De   suser  vel    lige   ind   ad  Kongevejen? 
Kom  saa,  lille  Naade. 

Etatsraadinden. 
Farvel,  Hr.  Bay.  Farvel  saalænge,  min  Pige. 

Sonja. 
Ja,  jeg  følger  Jer  tilvogns. 

De  gaar  ud  tilvenstre. 

Palle  Bay 

gaar  hen  til  Havedøren    og   ser  ud  efter  de  Bortkorende.    Døren  til  For- 
hallen er  bleven  staaende  halvt  aaben.    Kort  efter  kommer  Sonja  tilbage. 
Palle  Bay  iler  mod  hende,  griber  hendes  Hænder  og  kysser  dem. 

Sonja! 

Sonja. 
Vær  forsigtig! 

Palle  Bay. 
Min  dejlige  Sonja! 

Trækker  hende  til  sig. 


Sonja. 
Nej   nej!    Ikke   her  —   for  aabne   Døre  og 
Vinduer. 

Palle  Bay. 
Hvor  da? 

Sonja. 
Vær  nu  fornuftig.   Kom,  sæt  Dig  herhen  — 


Palle  Bay. 
Sonja 

Sonja. 
og  tal  ordentligt  med  mig. 

Palle  Bay. 
Vi  skal  da  vel  ikke  føre  forstandig  Tale? 

Sonja. 
Og  lad  mig  saa  allerførst  faa  mine  Skænd. 

Palle  Bay. 
Fordi    Du    forlanger,   at    jeg   skal   være   for- 
nuftig og  tale  ordentligt? 

Sonja. 
Fordi  jeg  har  sagt  lidt  mere,  end  jeg  skulde. 
Til  Mor,  vel  at  mærke. 

Palle  Bay. 
Om  hvad? 

Sonja. 
Om   din  Komedie   naturligvis.  Hvor  har  Du 
dog  Dine  Tanker  henne? 

Palle  Bay. 
Hvor  jeg  har  mine  Tanker  henne?  Du  plejer 
ellers  ikke  at  spørge  dumt. 

Sonja 

smilende. 

Man  skulde  tro,  Du  var  tyve  Aar. 

Palle  Bay. 
Det  er  jeg  ogsaa. 

Sonja. 
I  enkelte  Øjeblikke,  ja,  men  — 

Men  hvad? 


Sonja. 
Ja  —  naar  det  kommer  til  Stykket,  tror  Du 
saa  ikke,  at  Du  netop  er  —  saa  gammel,  som 
Du  er? 

Palle  Bay. 
Netop  ni  og  tredive? 

Sonja. 
laltfald  nærmere  fyrre  end  tyve. 

Palle  Bay. 
Naar  det  kommer  til  Stykket?  Hvad  mener 
Du  med  det? 

Sonja. 
Aa  —  ingenting. 

Palle  Bay. 
Jo  vist  saa.  Hvad  mente  Du? 

Sonja. 
Det  kan  vi  tale  om  en  anden  Gang,  men  nu 
vil  jeg  tale  med  Dig  om  Komedien. 

Palle  Bay. 
Det  har  vi  ikke  Tid  til,  Sonja,  jeg  skal   jo 
snart  afsted 

Sonja. 
Jamen  jeg  vil  nu  — 

Palle  Bay. 
Lad    os    ikke   spilde  Tiden   med    ligegyldige 
Ting,  naar  —  —  — 

Sonja. 
Ligegyldige  Ting!    Er  Dit  Stykke  Dig  lige- 
gyldigt? 

Palle  Bay. 
Ja. 

Sonja. 
Det  er  jo  ikke  sandt. 

Palle  Bay. 
I  Øjeblikket  —  jo. 

Sonja 

ryster  smilende  paa   Hovedet. 

Nu  venter  Du  vel,  at  jeg  skal  føle  mig  smig- 
ret og  besejret.  Men  det  gør  jeg  ikke.  Jeg  vil 
være  mere  for  Dig  end  —  —  end  en  For- 
elskelsesgenstand,  jeg  vil  —  — 

Leder  etrer  Ordene. 


Hvad  vil  Du? 


Palle  Bay 

smilende. 

Sonja. 
Jeg  vil  være  med med  i  Krigen. 

Palle  Bay. 
Hvilken  Krig? 

Sonja. 
Du  plejer  heller  ikke  at  spørge  dumt. 

Palle  Bay. 
Altsaa  være  min  Valkyrie. 

Sonja. 
Nu  maa  Du  ikke  gøre  Nar. 

Palle  Bay. 
Maa  jeg  ikke  være  i  godt  Humør? 


Sonja. 
Jo.  Du  baade  maa  og  skal  være  i  godt  Hu- 
mør. Men  godt  Humør  udelukker  ikke,  at  der 
er  noget,  som  er  Alvor  for  En. 

Hvorfor  tror  Du,  jeg  er  kommen  til  at  holde 
af  Dig? 

Palle  Bay. 
Det  ved   jeg  ikke.   Og  jeg  tror  heller  ikke, 
Du  ved  det. 

Sonja. 

Det  var  netop  denne  Blanding  af  Alvor  og 
Humør 

Jeg  ved  det  ikke,  siger  Du.  Jo  —  jeg  ved 
det  godt.  Jeg  ved,  hvorledes  det  begyndte. 

Palle  Bay. 
Hvorledes  begyndte  det  da? 

Sonja. 
Jeg  er  bange,  Du  bliver  vigtig,  hvis  jeg  siger 
Dig  det. 

Palle  Bay. 
Jeg    er   iforvejen    saa   vigtig,    som    jeg   kan 
blive  —  over  at  Du  holder  af  mig.  Saa  af  den 
Grund 

Sonja. 
Det  begyndte  med,  at  Du  imponerede  mig. 

Palle  Bay. 
Hvorved? 

Sonja. 
Derved,  at  Du  aldrig  lod  Dig  imponere.  Du 
havde  ikke  Spor  af  Respekt  for  det,  som  ikke 
var  Respekt  værd. 

Palle  Bay. 
Var  dei  saa  mærkeligt? 

Sonja. 
Man  skulde  ikke  tro  det.  Og  havde  jeg  lært 
Dig  at  kende  før,  truffet  Dig  i  gamle  Dage, 
saa  havde  det  vel  heller  ikke  virket,  som  det 
nu  gjorde.  For  den  Gang  saa  jeg  mere  naivt 
og  mere  —  rigtigt  paa  Tingene.  Men  nu  var  jeg 
jo  i  Aarenes  Løb  lært  op  til  skyldig  Respekt 
for  alt  —  —  alt  det  Udvendige,  jeg  havde 
vænnet  mig  til  at  tage  hele  Maskeraden  alvor- 
ligt. Saa  kom  Du  og  gav  mig  en  hel  ny  Maale- 

stok  for  Tingenes  Værdi  —  eller maaske 

var  det  den  gode  gamle.  Du  glædede  Dig  over 
det,  der  var  smukt.  Du  ækledes  ved  det  Ækle, 
og  Du  lo  af  det  Latterlige  —  selv  om  det  var 
nok  saa  fint  og  højtideligt  klædt  paa. 

Palle  Bay. 
Vi  lo  jo  sammen. 

Sonja. 
Ja  —  for  jeg  lærte  igen  at  le  —  —  saadan 
som  jeg  kunde  le,  da  jeg  var  et  ungt  og  lystigt 
Pigebarn.   Aa,   hvor  det  gjorde  godt!    Der  er 
ikke  noget  saa  herligt  som  at  føle  sig  ung. 

Palle  Bay. 
Jo  —  at  være  det. 

Sonja. 
Nej.  Jo  —  hvis  man  vidste  Besked,  vidste 
det,  som  man  først  lærer,  naar  det  er  for  sent. 

Palle  Bay. 

Det  er  aldrig  For  sent. 

Sonja. 

Jo  jo  —  det  er  det.  Men  det  var  ogsaa  det 
uimodstaaelige  ved  Dig,  at  Du  aldrig  gav  op. 
Vi  andre  sagde:  Det  er  galt,  men  saadan  er 
det  nu  engang.  Du  sagde:  Det  er  galt,  altsaa 
laver  vi  det  om.  Og  altid  var  der  noget,  Du 
vilde,  altid  havde  Du  et  Maal  udenfor  Dig  selv. 

Palle  Bay. 

Nu  maa  Du  ikke — 

Sonja. 
Og  saa  var  Du  en   munter  Stridsmand,    Du 
gik  syngende  i  Slaget. 

Palle  Bay. 
Saa!  Nu  maa  Du  ikke  sige  mere  Pænt.  For 
det  første,  fordi  Du  overvurderer  mig,  og  for 
det  andet,  fordi  jeg  ikke  kan  døje  at  faa  Artig- 
heder sagt  lige  i  Ansigtet.  Jeg  har  en  sand 
Lidenskab  for  at  faa  dem  ad  Omveje. 

Sonja. 
Hvorledes  skulde  jeg  faa  Dig  dette  sagt  ad 
Omveje? 

Palle  Bay. 
Ved  at  vise  mig,  at  Du  holder  af  mig. 

Sonja. 
Har  jeg  ikke  vist  Dig  det? 

Palle  Bay. 
Jo,  men 

Sonja. 
Du  maa  ikke  blive  anderledes  nu,  end  Du 
var  før  Du  fik  mig. 

Du  maa  ikke  lægge  Vaabnene  ned. 

Palle  Bay. 
Er  det  ikke  vidunderligt,  at  vi  sidder  her  og 
siger  „Du"  til  hinanden? 

Sonja 

ryster  med   smilende  Fortvivlelse  paa  Hovedet. 

De  skulde  skamme  Dem! 

Palle  Bay. 
Nej  nej!  Ikke  „De".  Nu  skal  jeg  være  for- 
nuftig. 

Sonja. 
Det  lover  Du? 

Palle  Bay 

med   komisk  Alvor. 

Jeg  sværger. 

Sonja. 
Jeg   synes   dog,   at    Dit   Stykke   ogsaa    maa 
betyde  noget   for  Dig.    I   det  er  der  jo  noget 
af  det,  Du  har  villet.  Og  nu  har  Du  lige  faaet 
det  færdigt. 

Palle  Bay. 
Men  der  er  samtidig  sket  noget  andet,  som 
betyder  mere  for  mig. 

Sonja. 
Tror  Du  da,  det  betyder  mindre  for  mig  end 
for  Dig? 

Palle  Bay. 
Mindre  for  Dig?  Nej  det  gør  det  vel  ikke. 
Men  jeg  tror  næsten,  at  mit  —  —  hvad  skal 
jeg  kalde  det?  —  —  altsaa,  at  det  jeg  har 
skrevet  betyder  mere  for  Dig  end  for  mig. 
Mig  opfylder  det  kun,  medens  jeg  skriver.  Og 
det  er  jo  ikke  saa  tidt,  det  gaar  paa. 

Sonja. 
Det  er  altfor  sjældent. 

Palle  Bay. 
Jeg  har  jo  saa  meget  andet,  der  tager  min 
Tid. 

Sonja. 
Det  andet,  Du  har,  kunde  Andre  gøre. 

Palle  Bay. 
Der  er  ogsaa  Andre,  der  kan  skrive. 

Sonja. 
Ikke  det,  Du  skriver.  Jeg  har  engang  læst 
de  Ord:   Talent  er  ikke   Ejendom,  Talent  er 
betroet  Gods. 

Palle  Bay. 
Ja  —  men  —  Fabriken  er  paa  en  Maade 
ogsaa  betroet  Gods.  Min  Far  havde  skabt  den, 
og  den  var  hans  Stolthed  —  den  og  saa  jeg. 
Jeg  var  jo  hans  eneste  Søn.  Og  hverken  han 
eller  Mor  kunde  tænke  sig  andet  end  at 

—  naa  ja,  jeg  vil  nødig  blive  sentimental,  men 
det  har  nu  alligevel  noget  med  Pietet  at  gøre, 
dette  her. 

Og   saa   er  der  ogsaa   noget  ved  en  saadan 
Bedrift,   som   giver   mange  Mennesker  Brødet 

—  og  som  frembringer  Værdier.  Børsjobberi 
og  den  Slags,  som  kun  flytter  Værdierne  fra 
den  ene  Lomme  over  i  den  anden,  har  jeg 
ikke  det  mindste  tilovers  for,  men  en  Virk- 
somhed, der  skaber  ny  Værdi 

Sonja. 
Jamen  det  vilde  den  vel  gøre,  selv  om  Du 
ikke  personlig 

Palle  Bay. 
Og  desuden  —  synes  Du  egentlig  ikke,  der 
produceres  tilstrækkeligt  af  Kunst  og  Literatur? 
Et  Menneske,  der  har  noget  at  gøre,  kan  jo 
slet  ikke  følge  med.  Det  bliver  Jaskeri.  Man 
maa  hellere  læse  én  god  Bog  to  Gange  end 
to  gode  Bøger  én  Gang. 

Sonja. 
Maaske,  men  — 

Palle  Bay. 
Naturligvis,  hvis  man   hævder  „Kunsten  for 

Kunstens   Skyld"  saa  — men,  skal  det 

være  for  Menneskenes  Skyld,  saa  har  vi  saa- 
mænd  Literatur  nok  for  det  første  Par  Hun- 
dred Aar. 

Sonja. 
Jamen  Du  vil  jo  noget  med  det,  Du  skriver. 


Palle  Bay. 

Sommetider  ja.   Men  netop  derfor 

jeg  mener de,  der  ikke  har  noget  Andet 

ved  Siden  af,  og  som  derfor  foler  sig  forplig- 
tede til  at  skrive,  enten  de  har  noget  paa 
Hjærte  eller  ej  —  de  er  da  heller  ikke  at 
misunde. 

Otto   Benzon  :   Frie   Hænder  4 

Sonja. 
Jeg  tror  nu,  Leo  har   Ret:   Ingen   kan  tjene 
to   Herrer.    Men  hør  forresten,  hvad  tror  Du 
Leo  vil  sige,  naar  han  ser  det  Stykke? 

Palle  Bay. 

Ja  —  jeg  ved  skam  ikke.  Men  det  gaar  nok. 
Han  klarer  jo  enhver  Situation.  Nogle  klarer 
han  godt,  og  nogle  klarer  han  daarligt,  men 
han  klarer  dem  alle.  Og  han  klarer  dem  selv. 
Det  er  ikke  Andre,  der  klarer  dem  for  ham. 

Naa,  saa  er  det  jo  heller  ikke  Portrætter. 

Sonja. 
Nej,  det  er  det  jo  ikke;  men  —  som  han 
sagde  —  Folk  skal  nok  finde  Ligheden  allige- 
vel. Og  —  oprigtig  talt  —  havde  Du  ikke  kendt 
Leo,  havde  Du  aldrig  kunnet  skrive  den  Figur, 
som 

Palle  Bay. 
Jamen,  ved  Du jeg  tror  næsten  Ver- 
ring  er  mere  bekymret  for  sine  Medskyldige, 
som  han  kalder  dem,  end  for  sig  selv.  Han  er 
jo  nemlig  —  trods  alle  sine  smaa  Latterlig- 
heder —  slet  ikke  lille.  Han  ser  egentlig  større 
og  friere  paa  Tingene,  og  langt  uegennyttigere 
end  Størsteparten  af  de  Herrer  af  Faget,  disse 
højtidelige  og  tilforladelige  Svindlere,  der  aldrig 
lader  Alvorsmasken  falde. 

Sonja. 
Jeg   kan   saa   godt   lide,   naar  Du  taler  pænt 
om  Leo,  for  der  er  saa  meget  godt  i  ham. 

Palle  Bay. 
Jeg   kan    ikke   lade   være   at   holde   af  ham. 
Men   jeg  kan  heller  ikke  lade  være  at  misbil- 
lige ham.  For  han  virker  demoraliserende. 

Sonja. 
Maaske.  I  en  vis  Forstand. 

Palle  Bay. 
Jeg  er  forresten  sjældent  bleven  mere  for- 
bavset, end  da  jeg  i  sin  Tid  gjorde  hans  Be- 
kendtskab. At  han  virkelig  var  en  Mand,  der 
betød  noget!  Men  efterhaanden  som  han  gik 
op  for  mig,  forstod  jeg  det.  Han  har  jo  paa 
en  Maade  en  ypperlig  Forstand.  Eller  rettere: 
han  har  Talent  —  og  Fantasi.  Han  er  rig  paa 
Ideer,  han  forstaar  at  kombinere,  han  er  en 
Pusle-Spiller  af  Rang. 

Sonja. 

Og  rasende  flittig. 

Palle  Bay. 
Ihærdig,  ja.    Endvidere  hjærtensgod  og  gan- 
ske hensynsløs,  pinlig  nøjagtig  og  fuldkommen 
upaalidelig,    fortrolighedsvækkende    og    aaben- 

mundet,  durkdreven  og  naiv  —  og  endelig 
mægtig  forfaren  i  den  Kunst  at  bestikke  Folk, 
som  ikke  tager  mod  Bestikkelse. 

Sonja 

smilende. 

Ja  —  Leo  er  ikke  gjort  med  to  Streger. 

Palle  Bay. 

Nej  —  han  er  et  besynderligt  Eksemplar  af 
HOMO  SAPIENS der  igen  er  det  løjer- 
ligste Dyr  i  hele  Naturhistorien. 

Men  nu  vil  vi  ikke  tale  mere  om  det  — 
vel?  Nu  vil  Du  være  sød  og  — 

Sonja. 
Jamen  jeg  har  jo  slet  ikke  faaet  talt  om  det, 
jeg  vilde  tale  om. 

Palle  Bay. 
Nej  hør,  det  er /or  ubarmhjertigt! 

Sonja. 

Der   er   noget   i    Dit   Stykke,  som   er 

som  —  —  —  ja  —  hvor  Du  ikke  staar  saa 
frit,  ikke  er  saa  modig,  som  jeg  havde  haabet, 
og  som  Du  er  paa  andre  Omraader. 

Palle  Bay. 
Hvad  mener  Du? 

Sonja. 
Jeg  sagde  før  til  Mor,  at  Du  var  saa  dejligt 
fri    for    Betænkeligheder;    men    —   —   paa   et 
Punkt  er  Du  det  ikke. 

Palle  Bay. 
Paa  hvilket? 

Sonja 

efter  en   kort  Stund. 

Hvorfor  skal  der  være  saa  meget,  der  taler 
til  Undskyldning  for,  at  hun  bliver  hans? 
Hvorfor  skal  hun  være  barnløs?  Hvorfor  skal 
hendes  Mand  være  en  Stymper,  som  Ingen 
kan  have  Agtelse  for?  Hvad  skal  al  den  kon- 
ventionelle Omforladelse  til? 

Hvis  der  gives  nogen  Undskyldning,  hvis 
der  behøves  nogen  Forklaring,  saa  er  der  dog 
kun  den  eneste  ene,  at  hun  elsker  ham. 

Palle  Bay. 
Sonja! 

Sonja. 
Ja — a.  Du  har  skuffet  mig. 

Palle  Bay. 
Sonja.  Du  vokser  for  hver  Gang  jeg  ser  Dig 
og  taler  med  Dig,  for  hvert  Skridt  jeg  kommer 
Dig  nærmere.  Du  bærer  Din  Pande  saa  højt. 


Gør  jeg? 


54 
Sonja. 


Palle  Bay. 
Der  er  noget  ved  Jer  Kvinder,  som 

Sonja. 
Hvad  er  det  Du  siger?  ,,]er  Kvinder"!  Hvor 
tør    Du?    Der  eksisterer   ikke   andre    Kvinder 
for   Dig,   hører   Du?    Der  er  kun   én,  kun   én 
eneste! 

Palle  Bay. 
Ja  ja,  der  er  ikke  andre  end  Dig  —  men 
jeg  kender  Dig  ikke  nok  endnu,  jeg  har  Dig 
ikke  nok.  Du  fylder  mine  Tanker,  men  ikke 
mit  Liv.  Jeg  ser  Dig  for  Hdt,  alt  for  lidt.  Hvor- 
naar  kan  vi  mødes?  Kommer  Du  ikke  til 
Byen?  Det  er  saa  længe  siden. 

Sonja. 
Det  er  to  Dage  siden. 

Palle  Bay. 
Det  er  en  Evighed  siden. 

Sonja. 
Jeg  tør  ikke.   Man   har  set  mig,  da  jeg  var 
inde  sidsL 


Set  Dig? 

Palle  Bay. 


Sonja. 

Gaa  ind  i  Lejligheden. 


Palle  Bay. 
Kun  —  Dig? 

Sonja. 

Det  haaber  jeg. 

Palle  Bay. 
Kan  vi  ikke  mødes  i  Skoven  herude? 


Sonja 

ryster  paa   Hovedet. 

Palle  Bay. 
Er  Du  ene  iaften? 

Sonja. 

Det  er  jeg  sikkert. 

Palle  Bay. 
Maa  jeg  komme? 

Sonja 

ryster  paa  Hovedet. 

Palle  Bay. 
Hvor? 

Sonja. 
Jeg  sagde  jo  Nej. 

Palle  Bay. 
Hvor? 

Sonja. 
Saa  her. 

Palle  Bay. 
Her?  Jamen  Din  Mor? 

Sonja. 
Hun  gaar  altid  tidligt  op  paa  sit  Værelse. 


Palle  Bay. 
Tak,  Sonja. 


Sonja. 
Og  nu  maa  Du  vist  gaa,  min  Ven. 

Palle  Bay. 
Nu  vilde  jeg  saa  gærne  blive.   Du   hørte  jo, 
hvad   Din   Bror  sagde,  at  jeg   ikke   behøvede 
at 

Sonja. 
Jeg   hørte   ogsaa,  hvad   Du  svarede.  Og  Du 
havde   Ret.   Maaske  de   har  noget   for,  hvortil 
de  helst  er  fri  for  Dig. 

Palle  Bay. 
Det  er  meget  sandsynligt. 

Sonja. 
Altsaa 

Palle  Bay. 
Altsaa  iaften! 

Sonja. 

Iaften  ja. 

Palle  Bay 

kysser  hendes  Hænder  og  gaar         men  vender  sig  pludseligt. 

Der  er  saa  længe  til  iaften. 
Sonja 

smilende. 

Nu  er  Du  igen  tyve  Aar. 
Palle  Bay 

omfavner  hende. 

Sonja,  min  dejlige  Sonja  I 

Lober  ud,  springer  paa  (2yclen  o^  korer  bort  —  mens  Sonja  staar  i 
Havedoren  og  ser  efter  ham. 


ANDEN  AKT 


Bankraadssalen,  en  stor  alvorlig  Stue  med  højt  Panel  og  Gyldenlæders 
Tapet  paa  Væggen,  der  er  prydet  med  et  Brystbillede  af  Bankens  Stifter. 
Tilvenstre  et  stort  Vindu  med  grønt  Fortræksgardin,  paa  hvilket  Solen 
tegner  Vindussprosserne.  Tilhøjre  Dør.  Midt  paa  Gulvet  et  langt,  svært 
Bord  med  grønt  Klæde  paa  Pladen.  Rundt  om  Bordet  tunge,  magelige 
Stole,  for  Bordenden  tilvenstre  kun  én,  for  Bordenden  tilhøjre  to  mindre 
og  lettere  Stole.  Det  er  midt  paa  Dagen. 


Verring 

kommer  ilsomt  ind  med  en  Portefølje  i  Haanden.  Vender  sig  i  Døren  og 
siger  ud  i   Forstuen  : 

Straks,  ja,  ligeStrakS.  Caar  hen  til  højre  Bordende,  lægger 
Porteføljen,  tager  Papirer  frem  af  den,  kaster  et  Blik  over  Bordet,  ryster 
paa  Hovedet  og  siaar  paa  en  Klokke,  der  staar  foran  ham. 

Jensen 

kommer  ind. 

Verring. 
Jensen!   Samvittighedsløse  Jensen!  Anretnin- 
gen er  jo  ikke  i  Orden.  Hvor  er  Papiret?   Et 
Ark   Konceptpapir,  ja,  og  et   Blyant  ved   hver 

Kuvert. 

Jensen. 

Av! 

Verring. 


Av,  ja. 


Jensen 

hen  til  ef  Skab  og  tager  Papirer  frem. 

Forresten  synes  jeg  aldrig  der  bliver  skre- 
ven noget  paa  det  Papir. 

Lægger  Arkene  rundt. 

Verring. 
Der  er  flere  af  de  Herrer,  der  holder  af  at 
sidde  og  tegne  Ansigter  og  Kruseduller,  mens  jeg 
forelægger  Sagerne.   Det  bibringer  dem  en  be- 
hagelig Fornemmelse,  ja,  af  at  udrette  noget. 


Se  saa 


Jensen, 

der  har  lagt   Papirerne  rundt. 


Verring. 

Saa  var  det  dem  derude. 

Jensen. 
Ja,  der  er  den  unge  Dame  fra  forleden. 

Verring. 
Den  pæne  unge  Kone,  ja,  med  de  bedrøvede 
Øjne.  Hende  vil  jeg  ikke  have  herind,  Jensen. 
Hun  giver  sig  til  at  græde,  ja  —  og  saa  er  jeg 
færdig. 

Jensen. 
Ja  hun  er  allerede  saa  smaat  begyndt. 

Verring. 
Det  maa  hun  ikke,  Jensen. 

Jensen. 
Nej  —  men  hvad  skal  man  sige? 

Verring. 
Hvad  De  skal  sige?  De  skal  gaa  ud  til 
hende,  ja,  og  sige:  „Goddag,  hvad  vil  De  have 
for  at  lade  være  at  græde?"  Eller  vent  lidt. 
(Tager  sin  Tegnebog  frem)  Hun  har  det  ikke  rart  hjem- 
me. Kassen  har  en  Tilbøjelighed  til  at  være 
tom,  ja,  og  Manden  til  at  være  fuld.  Det  er 
ikke  morsomt,  Jensen.  (Rækker  ham  et  Par  sedier)  Giv 
hende  disse  til  at  tørre  Øjnene  med. 

Jensen. 
Javel,  Hr.  Etatsraad.   Men  saa  sidder  jo  og- 
saa  ham  fra  „Sandhedsprofeten"  derude. 

Verring. 
Avismanden,  ja.  Jeg  saa  ham  nok.  Han  skulde 
sidde  et  andet  Sted,  Jensen. 

Jensen. 
Skulde  han  sidde  et  andet  Sted? 


6 


Verring. 
Han  burde  sidde  et  andet  Sted,  ja. 

Jensen. 
Hvor  vilde  da  Etatsraaden  have,  han  skulde 
sidde? 

Verring. 

I  Forbedringshuset,  Jensen.  (Lægger  Fingren  paa  Mun- 
den) Tys!  Det  har  jeg  aldrig  sagt.  Aldrig!  For- 
staar  De,  Jensen? 

Jensen. 
Javel,  Hr.  Etatsraad. 

Verring. 
Man   skal   vise  Pressen   al   den  Agtelse,  den 
fortjener,  ja  —  og  lidt  til,  Jensen.  Ikke  saa  lidt 
til.    Husk  det,  ja,  og  gaa  saa  ud   og  stik  ham 
ind  til  mig. 

Jensen 

ud. 

Redaktøren 

kommer  ind.   Han  er  en  ikke  videre  soigneret,  noget  svampet  udseende 
Mand  mellem   Fyrre  og   Halvtreds. 

Goddag.  Hr.  Etatsraad. 

Verring 

uden  at  give  ham   Haanden. 

Goddag  Højstærede.  Hvad  Godt? 

Redaktøren. 
Godt? 

Verring. 
Hvad  Nyt  da? 

Jensen 

kommer  ind  med  en   Bunke  Papirer. 

Jeg  skulde  bede  Etatsraaden  om  Navn  paa 
disse  Tratter. 

Verring. 
Giv  mig  dem  her,  Jensen. 

Sætter  sig  og  skriver  Navn  efter  Navn,  mens  han  taler  med  Redaktøren. 

Jensen 

gaar  igen. 

Verring. 
Altsaa? 

Redaktøren. 
Ja  —  Etatsraaden  har  vel  set,  at  Dommen 
er  faldet? 

Verring. 
Ja.  Den  faldt  jo  ikke  videre  heldigt. 

Redaktøren. 
Tre  Maaneder. 

Verring. 
Ja.   Men  De  har  jo  abonneret  paa  Benaad- 
ning?  Ikke  sandt?  Betinget  Benaadning. 

Redaktøren. 
Og  to  Tusind  Kroner  i  Erstatning.   Saa  selv 
om  jeg  slipper  for  at  sidde,  saa  skal  jeg 


Verring. 
Henvend  Dem,  ja,  til  rette  Vedkommende. 

Redaktøren. 
Ja  —  men  —  rette  Vedkommende  mente,  at 
hvad    Pengene   angik,  saa   var   Etatsraaden   — 
rette  Vedkommende. 


Verring 

klor  sig  ærgerlig  i   Hovedet. 

Den  Sag  kommer  jo  egentlig  slet  ikke  mig 
ved. 

Redaktøren. 
Nej  —  ikke  saadan  direkte.  Men  jeg  troede, 
Etatsraaden  klarede  —  — 


Verring. 
Ti  bare  stille,  ja,  med,  hvad  De  troede. 

Redaktøren. 
Og  desuden  har  der  jo  været  andre  Lejlig- 
heder, hvor  jeg  har   kunnet  vise   Etatsraaden 
en  Tjeneste. 

Verring. 
Mig?  PersonHg?  Aldrig! 

Redaktøren. 
Naa  ja,  saa  de  Sager,  som  Etatsraaden  inter- 
esserer sig  for.    Og  saadan  en  Lejlighed  kan 
vel  komme  igen. 

Verring. 
Hvormeget  mangler  De? 

Redaktøren. 
Ja,  det  er  altsaa  to  Tusind   i  Erstatning,  og 
Omkostningerne   kan   vel   være   et   Par   Hun- 
drede   

Verring 

afbryder  hurtigt. 

To  Tusind  Kroner  altsaa.   De  skal  faa  dem, 
ja,  imorgen. 

Redaktøren. 
Jamen — 

Verring. 
Det  er  sandt!    Der  vil  en  af  Dagene  blive 
emitteret  for  et  Par  Millioner  Kroner  Aktier  i 
„De  forenede  Gummifabriker". 

Redaktøren. 
Af  Banken  her? 

Verring. 
Af  et  Konsortium  gennem  Banken. 

Redaktøren. 
Altsaa  —  en  anbefalelsesværdig  Pengeanbrin- 
gelse? 

Verring. 
Det  mener  ialtfald  Konsortiet. 

Redaktøren. 
Ja,  jeg  skal  notere  mig  det. 

Verring. 
Godmorgen. 

Redaktøren. 

Undskyld,  men Etatsraaden  kunde  vel 

ikke  —  medens  De  har  Pennen  i  Haanden  — 
skrive  en  Anvisning. 

Verring. 
Sætte  mit  Navn  under  en  Anvisning  til  Re- 
daktøren af  „Sandhedsprofeten"?    Nej,  Højst- 
ærede, nu  undervurderer  De  mine  Aandsevner. 

Redaktøren. 
Hr.  Etatsraad!  De  taler  sommetider  om  mig 
og  mit  Blad  i  en  Tone,  som  jeg  ikke  har  Lyst 
til  at  finde  mig  i. 

Verring. 
Deres  Indignation  klinger  saa  uhyggelig  ægte. 

Redaktøren. 
Den  er  ægte  —  for  en  Gangs  Skyld!  At  De 
véd  det! 

Verring. 
Var  det  Tohundrede,  ja,  De  anslog  Omkost- 
ningerne til? 

Redaktøren 

mut. 

Ja. 

Verring. 
Saa  faar  De  Totusind  og  to  Hundrede  sendt 
i  morgen.  Ringer. 

Redaktøren. 
Naa  —  ja  —  Tak. 

Verring. 
Saa  meget  havde  De  nok  ikke  troet,  Deres 
Indignation   var  værd  —   naar  den   ikke   var 
paa  Tryk? 

Redaktøren, 

der  er  ved  at  gaa,  vender  sig  imod  ham. 


Godmorgen. 


Verring 

hurtigt. 


Jensen 

ind. 

Verring. 
Værsaagod,  Jensen,   tag  disse   her  og  bring 

dem     ind.     Rækker  Jensen  Tratterne. 

Redaktøren. 
Ja,  saa  Farvel,  Hr.  Etatsraad. 

Verring. 
Godmorgen. 

Redaktøren 

ud. 

Jensen. 
Fabrikant  Bay  er  derude. 

Verring. 
Ind  med  ham,  Jensen. 

Jensen 

ud. 

Palle  Bay 

ind. 

Hvem   var   den    sympatiske   Skikkelse,   dér 
gik? 

Verring. 
Goddag  igen,  Palle  Bay. 

Palle  Bay. 
Goddag.  Hvem  var  — 

Verring. 
Det  var  en  Skribent,  ja  —  en  anden  Skribent. 

Palle  Bay. 
Tak. 

Verring. 
Ingen  Aarsag. 

Palle  Bay. 
Aa  nej. 

Verring. 
Ja,  De  er  nu  saa  stor  paa  det,   Palle  Bay; 
men  for  hver  ti,  der  læser  Dem,  er  der  tusind, 
der  læser  ham. 

Palle  Bay. 
Altsaa  en  Journalist. 


69 

Verring. 
En  af  Pressens  Gentlemen,  ja. 

Palle  Bay 

ryster  smilende  paa  Hovedet   idet    han  gaar  hen  og  trækker  det  grønne 
Gardin  tilside  og  lukker  et  V'indu  op. 

Verring. 
De  lufter  ud? 

Palle  Bay. 
Jeg  byder  Solen  indenfor. 

Verring. 
Værsaagod  —  men  det  bliver  nok  lavet  om, 
ja,  naar  mine  Medskyldige  kommer.  De  plejer 
ikke  at  holde  af  for  skarp  Belysning. 

Palle  Bay. 
„Sol  gi'r  Sundhed,  Sol  over  Land 
er  bedre  end  Doktor  og  Doktorvand." 

Verring. 
Hvor  staar  det? 

Palle  Bay. 
Det  staar  ingen  Steder,  men  det  burde  staa 
med  store  Bogstaver  i  mange  smaa  Hjem. 

Verring. 
Altsaa  af  Dem  selv.  Meget  net  forresten  — 
og  af  en  passende  Længde.  Ja,  saadant  noget 
skulde  De  hellere  skrive  end  Deres  dumme 
Komedier  —  saadan  en  lille  uskadelig  Sund- 
hedslære —  paa  Vers. 

Palle  Bay. 
Maaske   er   der   ogsaa   lidt   Sundhedslære   i 
Komedierne. 

Verring. 
Vis-vas,  Palle  Bay!  Man  kan  more  sig  over 
en   Komedie,  og  man   kan   kede  sig  over  en 
Komedie  —  navnlig  det  sidste,  ja,  men  man 
lærer  kun  i  Livet  —  ikke  i  Teatret. 

Palle  Bay. 
Der  staar  dog:   „Ej  blot  til  Lyst"  over  den 
danske  Scene. 

Verring. 
Ja  —  det  er  en  uheldig  Bemærkning.   Men 
naar  der  endda  ikke  staar:   „Blot  ej  til  Lyst"» 
saa 

Palle  Bay. 

ler. 

Verring. 
Hvordan  er  det  forresten  De  ser  ud?  Vil  De 
optræde  med  Knæbukser  i  Bankraadsmøde? 

Palle  Bay. 
Der  var  ikke  Tid  til  at  køre  hjem  og  skifte. 

Verring. 

Jo  der  var  —  naar  De  var  kørt  tidsnok  der- 
udefra. 

Hvor  længe  har  De  været  om  at  køre  her- 
ind? 

Palle  Bay. 

Akurat  halvtredsindstyve  Minutter. 

Verring. 
Halvtredsindstyve    Minutter!     Det   er    Løgn, 
Palle  Bay  —  men  det  er  hurtigt. 

Jensen 

ind. 

Kammerherren  og  Baronen  og  de  andre  — 

Verring. 
Ja,  lad  Herrerne  komme  ind,  Jensen. 

Jensen 

ud. 

Verring. 
Gaa  hen  og  gem  Deres  Ben  under  Bordet, 
Palle  Bay. 

Bankraadsmedlemmerne 

kommer  ind  —  enkeltvis  og  i  smaa  Klumper.  Kammerherren,  en  gam- 
mel Herre  med  høj  Skaldepande  og  hvide  Krøller  i  Tindingerne.  Han 
ryster  paa  Hoved  og  Hænder  og  bruger  Hørerør.  Baronen,  en  tyk,  rød- 
mosset, gemytlig  Herre  med  en  kraftig  Moustache.  Konferensraaden, 
en  ældre,  graahaaret  Mand  med  et  fornærmet,  ansvarstynget  Udtryk. 
Han  smiler  aldrig,  smager  paa  Ordene,  og  hans  Tale  er  fuld  af  over- 
flødige Lyde.  Obersten,  en  ældre  statelig  Mand  med  stram  Holdning 
og  et  paa  samme  Tid  forbløffet  og  determineret  Udtryk.  Højesterets- 
sagføreren, en  Mand  i  Fyrrerne  med  et  ret  almindeligt  Ydre.  Gros- 
sereren, en  rolig  og  tænksom  Mand  paa  godt  Halvtreds  af  umiskendelig 
jødisk  Herkomst.    Direktør  Steinhauer,  en  køn  og  elegant  Mand  oppe 

i   Fvrrerne. 


Verring 

imod  dem. 

Goddag   Kammerherre,  hvorledes   staar  det 
til? 

Kammerherren. 
Hvadbehager? 

Verring. 
Jeg  spørger,  hvorledes  det  staar  til. 


Kammerherren. 
Saa  la  la  —  Gudskelov. 


Verring. 
Goddag,  Konferensraad,  Goddag,  Baron.  Naa, 
hvordan  ser  der  ud  paa  Landet? 

Baronen. 

Der  ser  noget  tørt  ud,  gode  Etatsraad.  \^i 
trænger  til  Regn.  Men  forresten  har  det  været 
et  brilliant  Foraar. 

Verring. 
Dejligt,  ja. 

Baronen. 

Ved  De,  hvormange  Snepper  jeg  har  skudt? 

Verring. 
Nej  —  det  ved  jeg  ikke. 

Baronen. 

En  og  tredive! 

Verring. 

Morder! 

Baronen 

ler. 

Verring. 
Goddag,  Lovkyndige,  Goddag,  Oberst,  God- 
dag, Svoger. 

Steinhauer 

til   Palle   Bay. 

Goddag,  Hr.  Bay. 

Baronen. 
Dér  har  vi  jo  Fabrikanten!  Goddag,  unge 
Mand.  Hør,  ved  De  hvad.  De  ligner  forresten 
ikke  nogen  Fabrikant,  De  ser  mere  ud,  som 
De  hørte  til  ude  paa  Landet  end  herinde  i 
Byen  —  hvad? 

KONFERENSRAADEN. 

Især  —  æ  —  for  den  nederste  Halvdels  Ved- 
kommende. 

Almindelig  Beskuelse  af  Palle  Bays  Knæbukser. 

Verring. 
Jeg  har  sagt  til  Palle  Bay,  ja,  at  han  skulde 
gemme  de  respektstridige  Ben  under  Bordet. 


Baronen. 
Aa  hvad!    Fabrikanten   er   Friluftsmenneske 
og   Sportsmand.    Det   er  der  sgu   ikke   noget 
ondt  i. 

Steinhauer 

til  Palle  Bay. 

Ser  vi  Dem  snart  ude  hos  os? 


Palle  Bay. 

Tak.    Sætter  sig  paa  sin  Plads  og  begynder  kort  efter  at  skrive. 

Grossereren 

til  Verring,  mens  de  Andre  samles  i  Grupper  eller  sætter  sig  ved  Bordet 
og  kigger  i  deres  Papirer. 

Sig   mig,   Etatsraad,   den    Sag   angaaende  — 
De  ved 

Verring. 
Det  kommer,  det  kommer.  Jeg  har  talt  med 
Ministeren.  Det  skal  nok  gaa  i  Orden. 

Grossereren. 
Cirka  hvornaar? 

Verring. 
Ja,    De   maa   have   lidt   Taalmodighed,   kære 
Grosserer. 

Han  turde  ikke  lige  i  Øjeblikket. 

Grossereren, 
Han  turde  ikke? 

Verring. 
Ikke  lige  nu,  nej. 

Grossereren. 
Hvorfor  turde  han  ikke?  Hvad  kan  der  pas- 
sere? Fordi  han  gør  mig  til — 

Verring. 
Der  er  lavet  saa  mange  i  den  sidste  Tid,  ja. 
og  de  har  jo  ikke  alle  været  lige  heldige. 

Grossereren. 
Derfor  burde  der  nu  laves  en,  som  der  intet 
kunde  indvendes  imod. 

Verring. 
Netop,  hvad  Ministeren  sagde. 

Grossereren. 
Netop  hvad  Ministeren  —  —  —  Skal  det 
sige ? 

Verring. 
Men  ikke  straks  —  ikke  straks,  føjede  han  til. 

Grossereren. 
Ja  saa! 

Verring. 
Men  det  kommer  —  det  kommer,  (th  de  Andre) 
Ja,  mine  Herrer,  vi  bliver  vist  ikke  flere.    Et 
Par  af  Medlemmerne  er  bortrejste. 

Konferensraaden 

korrigerende. 

Departementschefen  er  syg. 

Verring. 
Departementschefen   er  syg  —  rigtigt,  ja  — 
men  Generalkonsulen  er  borte. 

Steinhauer. 
Jeg  talte  med  Murermesteren  i  Formiddags. 
Han  sagde,  han  kom. 

Verring. 
Naa   ja.    Men   saa   kommer  han   iahfald    for 
sent.  Jeg  foreslaar,  at  vi  tager  fat. 

KONFERENSRAADEN. 

Jeg  ser  —  æ  —  ikke  noget  til  —  æ  —  De- 
res Kollega. 

Verring 

halvhøjt. 

Død  og  Pine!   Det  er  sandt.  (Ud  af  ooren)  Jen- 
sen, sig  til  Direktøren,  at  vi  er  samlede. 

Grossereren 

til  X'erriDK. 

Se  —  hvad  Beløbet  angaar,  saa  — 

Verring. 
Det  bliver  som  aftalt,  ja. 

Grossereren 

eftertænksom. 

Naa  —  ja 

Verring. 
Det  er  billigt,  Kære. 

Grossereren. 
Saamænd,  ja  —  saamænd.  Der  er  dog  dem, 
der  har  faaet  det  billigere. 

Verring. 
Det  tror  jeg  ikke. 

Grossereren. 
Jeg  mener  for  slet  ingenting. 

Verring. 
Det  er  ikke  mange. 

Obersten 

til  Verring. 

Kære  Etatsraad 

Verring. 
Kære  Oberst? 

Obersten. 
De  lovede  i  forrige  Møde,  at  De  vilde  tænke 
paa  min  Svigersøn  i  Anledning  af  den  ledige 

Plads  i  Bestyrelsen  for hvad  er  det  nu 

det  hedder? 

Verring. 
Det  har  jeg  ogsaa  gjort.  Hvad  jeg  lover,  det 
holder  jeg. 

Obersten. 
Ja  saa!  Men  —  det  blev  jo  Konsul  Hansen, 
man  satte  ind. 

Verring. 
Ja.    Ham   havde   jeg   nemlig  ogsaa   lovet  at 
tænke  paa.    Og  jeg  tænkte  ved  Gud  i  Himlen 
ogsaa  paa  dem  begge  to.  Men  der  var  jo  kun 
én,  ja,  der  kunde  faa  Pladsen. 

Obersten 

grundende. 

Ja  —  naturligvis. 

Verring. 
Men  det  skal  De  ikke  være  ked  af.  Oberst, 
tværtimod.  For  der  kommer  snart  noget,  ja, 
som  er  meget  bedre.  Og  dér  vilde  jeg  ikke 
kunde  anbringe  Deres  Svigersøn,  hvis  han 
havde  siddet,  ja,  det  andet  Sted. 

Obersten. 
Og  det  kan  jeg  stole  paa? 

Verring. 
Det  er  der  ingen  Tvivl  om. 

Obersten. 
Tusind  Tak.  Tusind  Tak. 

Ingen  Aarsag. 


Anden  Bankdirektør 

er  imidlertid  kommen  ind.  Det  er  en  net,  beskeden  Mand,  der  i  Stilhed 

hilser  paa  Bankraadets  Medlemmer.    De  nærmeste  trykker  ham  i  Haan- 

den,  de  fjærnere  nikker  kun. 

Konferensraaden  sætter  sig  som  Formand  for  venstre  Bordende,  de 
to  Direktører  sætter  sig  ved  den  modsatte  Bordende,  Bankraadets  Med- 
lemmer langs  Bordets  Sider. 


Konferensraaden. 
Ja  —  æ  —  de  Herrer  har  jo  faaet  —  æ  — 
Dagsordenen  tilsendt  og  er  altsaa  —  æ  —  er 
altsaa  —  bekendt  med  sammes  Indhold.  Naa 
ja  —  Protokollen  cirkulerer  til  Underskrift.  Vi 
fik  den  jo  oplæst  ved  Slutningen  af  sidste  Møde. 
Dagsordenen  er  —  æ  —  er  jo  ikke  særlig  rig- 
holdig, men  —  æ  —  vi  begynder  altsaa  med 
—  æ  —  med  Punkt  ét,  og  jeg  skal  give  Ordet 
til  —  æ  —  til  Bankens  Direktør  —  Bankens 
første  Direktør,    Etatsraad   —   æ   —   Verring. 

Sætter  sig. 


Verring 

rejser  sig. 

Ja,  mine  Herrer,  det  er,  som  Konferensraaden, 
ja,  allerede  har  gjort  opmærksom  paa,  ikke 
store  Sager,  jeg  har  —  vi  har  at  forelægge 
Dem  — 

Murermesteren 

kommer   ilsomt   ind.     Han    er   en    svær   Mand    i    Halvtredserne,    lidt   for 

høflig  overfor^de  Andre  —  og  med  Ridderbaand  i  Knaphullet.   Han  tørrer 

i  længere  Tid  Sveden  af  Pande  og  Nakke. 

Undskyld,  Hr.  Konferensraad,  undskyld,  Hr. 
Etatsraad,  undskyld,  mine  Herrer 

Verring. 
Goddag,  Hr.  Murermester.  Værsaagod  at  tage 
Plads. 

Murermesteren 

sætter  sig. 

Jeg  kommer  lidt  for  sent. 

Verring. 
De  kommer  lige  tilpas. 

Murermesteren. 
Det  gør  mig  meget  ondt. 

Verring. 
Lige  tilpas.  Altsaa  — 

Murermesteren. 
Men  det  er  ikke  min  Skyld. 

Verring. 
Altsaa!    Det   er  en   nem   lille  Dagsorden,  ja, 
saa  Mødet  kan  forhaabentlig  blive  ganske  kort 

—  det  er  saadant  et  dejligt  Vejr  idag  —  og  den 
første  Sag  er  i  og  for  sig  ganske  ubetydelig  — 
finansielt  set  —  men  Tilfældet  er  lidt  ekscep 
tionelt,  ja,  og  jeg  har  —  vi  har  derfor  ment  — 
min  Kollega  og  jeg  —  at  det  var  rigtigst  at 
lægge  den  for  Raadet.  Det  er  altsaa  Forslag 
om,  at  vi  i  Forening  med  Husejerbanken,  ja, 
og  Agrarbanken  bidrager  hver  med  en  Tredie- 
del  af  tolv  Tusinde  Kroner  til  Hannibal  Nissen, 
da  han  ellers  truer  med  at  gaa  fallit. 

Baronen. 
Er  han  ikke  solvent? 

Verring. 
Solvent!    Gud   velsigne    Dem,   kære   Baron, 
han  er  saa  jublende  bankerot,  ja,  som  nogen- 
sinde en  Svindler  har  været. 

Baronen. 

Bankerot? 

Verring. 
Der  er  ikke  Aktiver  til  saa  meget  som  at 

dække  Skiftebehandlingen,  og  Passiverne 

ja  Gud  Fader  bevar's! 

Baronen. 
Hvem  var  det,  sagde  De? 

Verring. 

Hannibal  Nissen.  Det  er  ham,  der  har  byg- 
get alle  de  nye  Gader,  ja,  ude  i  Kanterne  af 
Byen;  Hus-Nissen  kalder  de  ham. 

Det  er  mange  Millioner,  det  drejer  sig  om. 

Baronen. 
Hvad  kan  saa  tolv  Tusind  Kroner  hjælpe? 

Verring. 
De  misforstaar  mig,  kære  Baron.  Det  er  tolv 
Tusind  om  Aaret  han  vil  have  for  at  lade  være 
med  at  melde  sig  fallit.  Det  vil  sige,  han  vilde 
have  tyve  Tusind,  men  jeg  har  under  gensidige 
Trusler,  ja,  pruttet  ham  ned  til  tolv  Tusind  — 
og  længere  ned  faar  jeg  ham  ikke.  Det  er  der 
ikke  Tale  om.  sætter  sig. 

Baronen. 
Saa  lad  ham  gaa  fallit,  for  Pokker! 

Verring. 
Ja  Tak,  men  saa  trækker  han  hele  Geledder 
med  sig.  De  ramler  som  Korthuse,  ja.  Det  gaar 
ikke,  det  bliver  meget  dyrere  for  os. 

Obersten. 
Tolv  Tusind  Kroner! 

\'erring. 
Om  Aaret  —  ja. 

Højesteretssagføreren. 
I  hvormange  Aar? 

Verring. 
Forelobig  paa  Livstid,  ja,  men  han  har  Gud 
være  lovet  Sukkersyge. 

Baronen. 

Tolv  Tusind  om  Aaret! 

Obersten. 
Den  kommanderende  General  har  kun  otte 
Tusind! 

Baronen. 
Tolv  Tusind  om  Aaret! 

Højesteretssagføreren. 
Det  er  Ministergage. 

Baronen. 
For  at  lade  være  at  gaa  fallit! 

Kammerherren. 
Det  er  en  ganske  ny  Levevej  —  Gudskelov! 


8: 


Obersten. 
At  tænke  sig,  at  den  kommanderende 

Højesteretssagføreren. 
Det  er  iMinistergage. 

Steinhauer. 
Og  et  mindre  heldigt  Præcedens. 

Verring. 
Jamen  endnu  tror  jeg  dog  nok,  Folk  hellere 
vil  være  Ministre. 


Steinhauer. 
Endnu,  ja. 

Verring. 
Og  desuden  horer  der  virkelig  Begavelse,  ja, 
til  at  lave  sig  saadan  en  Stilling. 


Baronen. 

Medens  der  til  at  blive  Minister  —  hvad!  (Ler) 

Konferensraaden. 
Baronen   lægger  sikkert  noget  —  æ  —  no- 
get i  Etatsraadens  Ord,  som  ikke  har  —  æ  — 
har  været  Etatsraadens  Mening. 

Verring. 
Gud  Fader  bevar's,  ja!  Jeg  har  ikke  tænkt 
mig  Muligheden  af,  at  mine  Ord  kunde  opfat- 
tes paa  den  Maade.  Det  manglede  bare! 

KONFERENSRAADEN. 

Ja,  jeg  antager  —  æ  —  at  der  er  Enighed 
om  at  —  æ  —  at  slutte  sig  til  Direktørens  — 
til  de  Herrer  Direktørers  Forslag. 

Obersten. 
Jamen  jeg  synes  dog,  at  naar  den  komman- 
derende General  kun  har 

Verring. 
Den    kommanderende    General    har    ogsaa 
meget  for  lidt,  Hr.  Oberst. 

Obersten. 
Ikke  sandt?  Det  glæder  mig,  at  Etatsraaderr. 
ogsaa  er  af  den  Mening. 

Verring. 
Det  er  vi  sikkert  alle,  ja,  enige  om. 


Baronen. 
Selvfølgelig. 

De  Andre  nikker  bifaldende. 


i 

KONFERENSRAADEN. 

Jeg  kan  altsaa  gaa  ud  fra,  at  —  æ  —  der 
er  Enighed  tilstæde,  og  vi  gaar  altsaa  over  til 
—  æ  —  til  den  næste  Sag  paa  Dagsordenen, 
som  er  —  æ  —  som  er  Punkt  to. 

Verring 

rejser  sig. 

Ja,  det  drejer  sig  om  Bankens  Prioritet  i  det 
store  Bygningskompleks,  ja,  som  Herrerne  ken- 
der, „Danas  Hus"  hedder  det  —  De  ved  nok: 
det  store  røde  —  - —  naa  ja.  Prioriteten  staar 
godt  nok  —  det  vil  sige  under  Forudsætning 
af,  at  vi  kommer  ud  over  noget  Kludder  og 
Vrøvl  med  Byggeloven,  ja,  for  gør  vi  ikke  det, 
saa  er  den  ikke  saa  god.  Samme  Byggelov  er 
i  visse  Tilfælde  ganske  fjollet  —  hvad  vort 
bygningskyndige  Medlem  dér  vil  kunne  be- 
kræfte —  og  jeg  gik  altsaa,  ja,  til  Bygnings- 
kommissionen  og  sagde:  Goddag,  vi  vilde  gerne 
have  Lov  at  gøre  saadan  og  saadan.  Vil  De 
ikke  nok  anbefale  en  Dispensation?  Men  de 
sagde:  Nej. 

Baronen. 
Det  var  jo  ikke  videre  opmuntrende. 

Verring. 
Det  er  ganske   ligemeget,  ja,  for  det  er  Mi- 
nisteren, der  afgør  det;  og  jeg  tor  nok  sige,  ja, 
at  jeg  har  Ministerens  Øre. 

Palle  Bay 

uden  at  se  op. 

Tør  De  ogsaa  sige,  at  Ministeren  har  Deres 
Kroner? 

Baronen 

bryder  —  efter  et  Øjebliks  forbløffet  Pavse    hos  samtlige  Medlemmer  — 
ud  i  en  lydelig  Fnisen. 

Verring. 
Her  er  ikke  noget  at  le  af,  Hr.  Baron.  Tvært- 
imod.   Hr.  Palle   Bay   bør  gemme   den   Slags 
Vittigheder,   ja,   til   sine  Komedier.    De   hører 
ikke  hjemme  i  et  Bankraadsmøde.  sætter  sig. 

KONFERENSRAADEN. 

Hør  hør!  Ja,  jeg  antager,  vi  er  enige  om  — 
æ  —  at  bemyndige  Etatsraaden  til  —  æ  —  at 
gøre,  hvad  der  skønnes  fornødent  i  —  æ  —  i 
denne  Sag  —  og  varetage  Bankens  Interesser 
paa  —  æ  —  bedste  Maade.  Vi  gaar  saa  over 
til  den  næste  Sag  —  æ  —  den  sidste  Sag  paa 
Dagsordenen,  som  er  —  æ  —  Aktieemissionen 
for  „De  forenede  Gummifabriker." 

Verring 

rejser  sig. 

Ja,  der  er  jo  ikke  meget  at  sige  om  den 
Ting.  Det  er  en 

KONFERENSRAADEN 

afbrydende. 

Æ æ 

Verring 

standser  og  ser  spørgende  paa  ham. 
KONFERENSRAADEN. 

Undskyld,  at  jeg  —  æ  —  at  jeg  afbryder 
Dem,  Hr.  Etatsraad,  men  —  æ  —  jeg  finder 
Anledning  til  —  æ  —  at  gøre  opmærksom 
paa,  at  —  æ  —  at  det,  der  her  tales  om,  maa 
der  —  æ  —  maa  der  selvfølgelig  ikke  tales  om. 

Verring 

efter  et  Øjebliks  Forbavselse. 

Udenfor  Mødet,  mener  Konferensraaden  vei? 

KONFERENSRAADEN. 

Æ  —  selvfølgelig! 

Verring. 
Nej  selvfølgelig. 

Konferensraaden. 
Ja,  det  —  æ  —  det  følger  ganske  vist  af  sig 
selv  —  æ  —  og  naar  jeg  har  tilladt  mig  at  — 
æ  —  at,  om  jeg  saa  maa  sige  —  æ  —  ind- 
skærpe —  æ  —  Diskretionspligten,  saa  sker 
det  dels  fordi  —  æ  —  fordi  denne  Sag  maa- 
ske  er  særlig  —  æ  bæ  —  særlig  delikat. 
dels  fordi  vi  jo  i  vor  Midte  har  et  —  æ  —  et 
æret  Medlem,  der  kun  ganske  faa  Gange  har 
—  æ  —  har  bivaanet  vore  Moder. 

Palle  Bay. 
Altfor  megen  Ære. 

Verring. 
Naa  —  ja.  Altsaa,  det  er  en  ganske  almin- 
delig Aktieemission,  ja,  som  Banken  altsaa  ga- 
ranterer. Naturligvis  mod  en  passende  Provision. 
Det  drejer  sig,  ja,  om  to  Millioner,  og  de  er 
saa  godt  som  placerede  paa  Forhaand.  Jeg  har 
talt  med  Veks'elerene,  ja,  og  de  faar  som  sæd- 
vanlig deres  Del  af af 

Palle  Bay. 
Af  Rovet. 

Verring. 
—  af  Provisionen,  ja,  og  Banken  løber  ikke 
Spor  af  Risiko. 

Palle  Bay. 
Hvor  stor  er  Provisionen? 

Verring. 
Bankens  Provision  er  ti  Procent  —  altsaa 
tohundrede  Tusind.  Aktiekapitalen  bliver  som 
sagt  to  Millioner,  idet  Konsortiet,  som  gennem 
Banken  udbyder  Aktierne,  ja,  har  købt  dels 
„Dansk  Guttaperkafabrik"  dels  „Nordisk  Gum- 
mikompagni" for  en  samlet  Sum  af  én  Million 
sekshundrede  Tusind.  Driftskapitalen  sættes,  ja, 
til  trehundrede  Tusind  og  en  projekteret  Om- 


9 


bygning  til  éthundredetusind.   Summa  Summa- 
rum: To  Millioner,  sætter  sig. 

Palle  Bay. 
Disse  én  Million  sekshundrede  Tusind  for  de 
to    Gummifabrikker   —   hvordan   fremkommer 
de? 

Verring 

efter  en  kort  Pavse,  hvorunder  han  har  vekslet  Blikke  med  Grossereren 
og  Konferensraaden. 

Det  vedrører  ikke  Banken  som  saadan.  Kon- 
sortiet har  købt  de  to  Fabrikker  under  ét,  ja, 
af  to  andre  Konsortier,  af  hvilke  det  ene  havde 
købt  Guttaperkafabrikken,  ja,  og  det  andet 
Gummikompagniet. 

Palle  Bay. 
Ja,   man    kunde   maaske   mene,   at   det   ikke 
kommer  mig  ved,  om  det  Konsortium,  der  ud- 
byder Aktierne,  har  købt  for  dyrt  —  —  — 

Grossereren. 
Det  kunde  man  mene,  ja. 


Palle  Bay. 
Men  for  det  første  bestaar  Konsortiet  —  som 
det  fremgaar  af  Prospektet        udelukkende  af 
Medlemmer  af  Bankraadet  her:  Konferensraa- 
den, Højesteretssagføreren,  Direktøren  dér, Gros- 

sereren  og  Baronen,  og  dernæst  paatager  Banken 
sig  en  Slags  moralsk  Garanti  ved 

Verring. 
Banken  paatager  sig  ikke  en  moralsk,  men 
en  fuldkommen  reel  Garanti. 

Palle  Bay. 
Overfor  Konsortiet,  ja.  Men  jeg  tænker  paa 
Aktionærerne. 

Grossereren 

efter   en    Pavse,    hvori    han,    Konferensraaden,    Højesteretssagføreren   og 
Verring  veksler  Blik. 

Jeg  forstaar  ikke  Fabrikantens  Bekymringer. 
Hvad  kan  der  passere?  Ingen  er  jo  Aktionær, 
før  han  har  købt  Aktier,  og  det  er  vel  en  fri- 
villig Sag,  om  man  vil  købe.  Den,  der  ikke 
har  Ide  for  det  Papir,  kan  jo  lade  være  at 
røre  ved  det  Papir. 

Palle  Bay. 
Jeg  har  ladet  mig  sige,  at  de  to  Fabrikker 
er   solgt   for   henholdsvis   firehundrede  Tusind 
og   femhundrede   Tusind   —   altsaa    tilsammen 
nihundrede  Tusind. 

Grossereren. 
Konsortiet    har    givet    henholdsvis    syvhun- 
drede og  halvtredsindstyve  Tusind  og  ottehun- 

drede  og  halvtredsindstyve  Tusind  —  altsaa 
tilsammen  sekstenhundrede  Tusind  for  Fabrik- 
kerne. Dertil  kommer  som  sagt  trehundrede 
Tusind  til  udvidet  Driftskapital  og  éthundred 
Tusind  til  Ombygning. 

Palle  Bay 

til   Murermesteren. 

Den  Ombygning  har  De  vel  i  Entreprise? 

Murermesteren. 
Har  De  kanske  noget  imod  det? 

Palle  Bay. 
Uden  Licitation? 

Grossereren. 
Der   spares    ikke    noget   ved    Licitation.    De 
Liciterende    kommer   dog    sammen    og    bliver 
enige  om,  hvem  der  skal  have  det. 

Palle  Bay. 
Det  er  jo  nydeligt.    Men  altsaa:    Hvis  de  to 
oprindelige    Konsortier    kun    har   givet    nihun- 
drede  Tusind   for  Fabrikkerne  og  sælger  dem 
for  sekstenhundrede  Tusind? 

Grossereren. 
Saa  har  de  gjort  en  god  Forretning.   Det  er 
alt,  hvad  der  kan  siges  om  den  Ting. 

Palle  Bay. 
Jeg  mente  dog,  at  Princippet  for  Forretning 
var,  at  begge   Parter  stod   sig  ved   Handelen, 
ikke,  at  den  ene  Part  snød  den  anden. 

KONFERENSRAADEN. 

Hr.  Fabrikejer!  Jeg  maa  paa  —  æ  —  paa 
det  bestemteste  —  æ  —  bæ  —  bede  Dem  mo- 
derere Deres  Udtryk. 

Verring. 
Hr.  Bay  bliver  grov,  ja,  fordi  han  har  Uret. 
Her  er  ikke  Tale  om  at  snyde  hinanden.  Da 
Fabrikkerne  arbejdede  hver  for  sig,  ja,  øde- 
lagde de  Priserne  for  hinanden  i  Stedet  for  at 
udnytte  Toldbeskyttelsen.  Det  var  ikke  langt 
fra,  ja,  at  man  fik  sine  Galoscher  forærende. 
Naar  de  derimod  kommer  paa  én  Haand,  ja, 
kan  de  sætte  Priserne  op  —  meget  betydeligt 
op,  saa  der  kan  blive  en  ganske  anderledes 
Gang  i 

Palle  Bay. 
I  Galoscherne. 

Verring. 
—  i  Tingene,  ja.    Om  Virksomheden  bliver 
saa  indbringende,  som  Grossereren  gaar  ud  fra 

Trækker  paa  Skuldrene. 

Grossereren. 
Jeg  mener,  den  bliver  fin  fin. 

Palle  Bay. 
laltfald    lader   det   til,   at   de   to   oprindelige 
Konsortiers   Virksomhed    har   været   særdeles 
indbringende    —    selv    om    den    maaske    ikke 
har  været  fin  fin. 

Grossereren. 
Jeg  ser  ikke  noget  i  den  Handel,  som  stri- 
der mod  almindelig  Handelsmoral. 

Palle  Bay. 
Handelsmoral!  Ja,  at  Handelsstanden  ikke 
skammer  sig  ved,  at  der  findes  et  saadant  Ord 
i  Sproget!  Maa  jeg  forresten  spørge,  om  det  er 
en  Hemmelighed,  hvem  de  to  første  Konsor- 
tier bestod  af? 

(Pavse.) 

Generer  man   sig  for  aabent  og  redeligt  at 
lægge  Kortene  paa  Bordet? 

Grossereren. 
Jeg  ser  ikke,  der  er  noget  at  genere  sig  for. 
Naar  man  allerede  er  Forretningsmand,  er  det 
vel  for  at  gøre  Forretning. 

Palle  Bay. 
De  sad  maaske  i  det  ene  af  de  to  Konsortier? 

Grossereren. 
Jeg  sad  i  dem  begge. 

Palle  Bay. 
Ja  saa! 

Baronen. 
Ja,  jeg  var  sgu   med   i   det  ene,  og  saadan 
som   Sagen   blev   fremstillet  for  mig,   kan   jeg 
ikke  se,  at 

Grossereren. 
Desuden  sad  altsaa  Baronen  i  det  ene  tillige- 
med Direktør  Steinhauer,  og  i  det  andet  Kon- 
ferensraaden  og  Højesteretssagføreren. 

Palle  Bay. 
Hvad  siger  De?   Konferensraaden  og  Høje- 
steretssagføreren og  Ba men  det  er 

jo  de  selv  samme  Mennesker,  som  de,  der  ud- 
gør det  ny  Konsortium! 

Konferensraaden. 
Æ  —  Mennesker! 

Grossereren. 
Hvor  staar  det  skrevet,  at  man  kun  tør  sidde 
i  ét  Konsortium? 

Palle  Bay. 
Og  saa  køber  de  Fabrikkerne  og  sælger  dem 
Gudhjælpe    mig    igen    til    sig   selv    og    stikker 
syvhundrede  Tusind  i  Lommen! 

Verring. 
Kun  femhundrede  Tusind.  Emissionen  tager 
de  to. 

Palle  Bay. 
Altsaa  for  syvhundrede  Tusind  Kroner  Luft 
i  Aktiekapitalen! 

Grossereren. 
Luft   har  ogsaa   sin  Værdi  —  naar  den  er, 
hvor  den  skal  være. 

Palle  Bay. 
Ja,   hvis  det  ikke   er   Svindel,   saa   ved   jeg 
ikke,  hvad  Svindel  er. 

Almindelig  Opstandelse.   De  følgende  Replikker  falder  hurtigt  mellem 

hverandre. 

Verring. 
Palle  Bay!    Palle  Bay!    Er  De  fra  Forstan- 
den, Menneske? 

Konferensraaden. 
Hr.   Fabrikejer!    Jeg    kalder   Dem  —   æ  — 
kalder  Dem  til  Orden!    Det  er  —  æ  —  ufor- 
skammet —  æ  — 

(Jtto  Benzon  :   Frie  Hænder  7 

Kammerherren. 
Uhyre  uforskammet! 

Obersten. 
Total  Mangel  paa  Diciplin! 

Baronen. 
Ja,  ved  De  hvad,  min  gode  Fabrikant 

Højesteretssagføreren. 
Det  er  jo  ligefrem  Injurier,  ligefrem  Injurier! 

Verring. 

Hr.  Bay  ved  aabenbart  ikke,  ja,  hvad  han 
selv  siger. 

Hvad  fem  udmærkede  Mænd  sætter  deres 
Navn  under,  Mænd,  ja,  der  nyder  deres  Med- 
borgeres u u 

Højesteretssagføreren. 
—  skrømtede. 

Verring. 

uskrømtede,  ja.  Agtelse,  Mænd  i  høje 

Stillinger  og  med   høj   Rang,  ja,  og  høje  Tit- 
ler   

Palle  Bay 

muntert. 

Nej,  hør  nu,  kære  Etatsraad,  lad  os  nu  ikke 
gøre  Grin  med  det  Hele.  Der  er  meget  i  denne 

Verden,  der  ikke  imponerer  mig,  men  der  er 
ikke  meget,  der  imponerer  mig  mindre  end 
Titler  og  Rang 

Verring. 

Her  er  ikke  Tale  om,  hvad  der  imponerer,  ja, 
eller  ikke  imponerer  Dem,  Hr.  Bay,  men 

Palle  Bay. 
Jeg  er  ikke  doktrinær.  Tværtimod.  Jeg  er 
snarere  opportunistisk  anlagt,  og  jeg  regner 
med  Menneskene,  som  de  er.  Jeg  ser  derfor 
ikke  ned  paa  de  Herrer,  der  af  praktiske 
Grunde  eller  af  Forfængelighed  —  rimeligvis 
det  sidste  —  har  faaet  sig  anbragt  paa  Rangs- 
stigen.  Men  de  maa  Pine  Død  heller  ikke  for- 
lange, at  jeg  skal  se  op  til  dem  i  den  Anled- 
ning. 

KONFERENSRAADEN. 

Hr.  Fabrikejer  —  æ  — 

Palle  Bay. 
Hvis  de  har  Lyst  til  at  lade  sig  klassificere 
■og  nummerere,  saa  værsaaartig,  men 

Baronen. 
Nummerere!  Nej,  ved  De  hvad, min  gode  Mand, 
nu  bliver  De  Fanden  ta'  mig  for  slem.  Jeg  har 
■den  Ære  at  være  Hofjægermester 

Palle  Bay. 
Selvfølgelig.  Jeg  gad  vidst,  hvordan  en  Ba- 
ron  skulde   undgaa   at    blive    Hofjægermester, 
hvis    han    da   ellers   har   Hartkorn    nok   til   at 
bære  Hæderen. 

Baronen. 
Hartkorn  nok 

KONFERENSRAADEN. 

Dette  er  —  æ  —  utilbørligt  —  æ 

Kammerherren. 
Det  er  Revolutionens  Hydra! 

Baronen. 
De  taler  jo  som  en  ren  Socialist! 

Palle  Bay. 
Jeg  er  ikke  Socialist.    Der  er   mig  for  lidt 
Frihed  i  Socialismen.  Men  det  vil  jeg 

Baronen. 
For  lidt  —  —  Hvad  er  det.  De  siger?  For 
lidt  Frihed!  I  Socialismen!!  Nej,  nu  har  jeg. 
min  Salighed  hørt  det  med!  For  lidt  Frihed  i 
Socialismen!  Da  synes  jeg  saagu,  de  Herrer 
Socialister  tager  sig  Friheder  nok! 

Palle  Bay. 
Aa,  De  ved  jo  slet  ikke,  hvad  Socialisme  er. 
For  Dem  er  det  bare  et  Skældsord. 

Baronen. 

Hvadfornoget? 

Murermesteren. 
Da  ved  jeg  sgu,  hvad  Socialisme  er.  Det  er 
Vrøvl  og  Spe'takkel   med  Folkene  fra  Morgen 
til  Aften;  det  er,  hvad  det  er! 

Konferensraaden. 
Hr.  Fabrikejer!    Det  er  —  æ  —   det  er  — 
bæ — 

Kammerherren. 
Det  er  Revolutionens  Hydra  — 

Obersten. 
Det  er  nedbrydende   for  al  Autoritet,  al  Di- 
ciplin  —  — 

Palle  Bay, 
Men  det  skal  De  vide,  de  Herrer,  at  hvis 
det  er  Deres  Mening  at  agitere  for  Socialismen, 
saa  kan  De  ikke  gøre  det  paa  nogen  bedre 
Maade  end  ved  at  lave  den  Slags  kapitalistiske 
Gavtyvestreger  som  denne  her. 

Stor  Opstandelse.  Medlemmerne  rejser  sig  og  raaber  i  Munden  pca 

hverandre. 

Verring 

slaar  paa  Klokken. 

Er  De  fra  Forstanden,   Palle   Bay?    Er   De 
forrykt? 

KONFERENSRAADEN. 

Det  er  aldeles  —  æ  —  aldeles   —  æ  — 
bæ 

Grossereren. 
De  sagde:  Gavtyvestreger? 

Højesteretssagføreren. 
Det  er  Injurier!  Verbalinjurier! 

Murermesteren. 
Og  det  skal  være  et  dannet  Menneske  og 
en  pæn  Mand,  der  taler  saadan! 

Kammerherren 

fægter  med  Hørerøret  i  Luften. 

Uhørt!  Uhørt!  Gudskelov! 
Verring 

slaar  heftigt  paa  Klokken. 

Jensen 

kommer  styrtende  ind  og  ser  paa  Verring  med  et  raadvildt  spørgende 

Blik. 

Verring. 
Hvad  er  der  nu?  Hvad  vil  De,  Jensen? 

Jensen 

ser  hjælpeløst  forst>Tret  ud. 

Verring. 
Herregud,  kan  De  ikke  lade  os  være  i  Fred! 
Hvad  vil  De,  Menneske? 

Jensen. 
Etatsraaden  ringede. 

Verring. 
Ringede!    Nej!  Jo!    Men    det   var   ikke   paa 
Dem,  Jensen.   Gaa  Deres  Vej,  hører  De?    Ud 
med  Dem! 

Jensen 

forsvinder. 

Verring. 
Dér  ser  De,  Palle  Bay,  dér  ser  De! 

Palle  Bay. 
Hvad  ser  jeg? 

Verring. 
Hvad  der  kommer  ud  af af 

Palle  Bay. 
Foreløbig  har  jeg  ikke  set  andet,  end  at  Jen- 
sen kommer  ind,  naar  De  ringer  —  og  det  har 
jeg  set  før. 

Verring. 
De  skulde  skamme  Dem! 

KONFERENSRAADEN. 

Det  er  —  æ  —  det  er  —  bæ 

Baronen 

seende  Palle  Bay  stift  i  Øjnene. 

Jeg    troede,    at    Bankraadet    her    bestod    af 
Gentlemen. 

Palle  Bay. 
Tænk,  troede  De  ogsaa  det?  Ja  vi  har  været 
naive,  vi  to. 

Vældig  Opstandelse.  De  forlader  deres  Pladser  og  raaber  i  Munden 
paa  hverandre. 

Baronen. 
Vi  to!  Nej,  det  er  min  Salighed  for  groft! 

Verring. 
Er  De  gal,  Palle  Bay?  Er  De  splittergal? 

Obersten. 
Hvad  vover  den  Karl  at 

KONFERENSRAADEN. 

Hr.   Fabrikejer!   Jeg   kalder  Dem  —  æ  — 
kalder  Dem  —  bæ  —  kalder  Dem  til  Orden! 

Højesteretssagføreren. 
Vi  forlanger  en  Undskyldning  — 

KONFERENSRAADEN. 

Vi  forlanger  —  æ 

Højesteretssagføreren. 
—  in  optima  forma. 

KONFERENSRAADEN. 

Ja  —  in  —  æ 

Kammerherren. 
Uhørt!  Uhørt!  Revolutionens  Hydra 

Verring. 

Mine  Herrer!  Mine  Herrer!  Det  vilde  være 

for  megen  Ære,  ja,  at  vise  Hr.  Bays  Udtalelser 

at  tage  dem  alvorligt.  Den  Slags  Vittigheder  kan 

man  maaske  tillade  sig,  ja,  ved  en  Revy 

Obersten 

springer  op. 

Verring. 
/  en  Revy,  mener  jeg,  i  en  Revy;  men  her 
i  Bankraadet  hører  de  ikke  hjemme. 

Obersten 

sætter  sig  beroliget. 

Palle  Bay. 

Nej,  for  jeg  selv  horer  ikke  hjemme  her. 

Flere  Medlemmer. 
Hør!  Hør! 

Palle  Bay. 
Og  jeg  beklager,  at  jeg  nogensinde  er  kom- 
men her. 

KONFERENSRAADEN. 

De  kan  ikke  —  æ  —  ikke  beklage  det  — 
æ  —  bæ  —  i  højere  Grad  end  vi.  Vi  er  ikke 
vante  til,  at  der  gøres  Halløj  med  alvorlige  — 
æ 

Palle  Bay. 
Det  er  Dem  selv,  der  gør  Halløj  med  Tin- 
gene. 


Jeg 


1 1 


KONFERENSRAADEN 
indigneret. 


Palle  Bay. 
De,  ja  —  og  en  Bunke  andre  Alvorsmænd, 
der  sidder  rundt  om  i  raadgivende  og  lov- 
givende Forsamlinger  —  sidder  der  for  at  vogte 
Andres  Interesser  men  først  og  fremmest  tæn- 
ker paa  at  varetage  deres  egne. 

KONFERENSRAADEN 

rasende. 

Hr.  Fabrikant! 

Palle  Bay. 
Ja,  nu  spøger  jeg  ikke.  Men  forresten  lader 
jeg  mig  ikke  forbyde  at  sige  min  alvorlige  Me- 

ning  i  en  spøgende  Form  —  hvis  jeg  har  Lyst 
til  det.  Retskaffenhed  og  Humør  forliges  lige- 
saagodt  som  Humbug  og  Højtidelighed,  (stærkuro 
Men  iøvrigt  kan  de  Herrer  være  rolige.  Jeg 
skal  ikke  mere  forstyrre  Harmonien  i  denne 
Forsamling,  hvor  sand  Fornemhed,  dyb  An- 
svarsfølelse og  alvorlig  Stræben  er  repræsen- 
teret paa  en  saa  udmærket  Maade.  Jeg  ned- 
lægger mit  Mandat  og  trækker  mig  tilbage, 
overladende  til  de  Herrer  at  fortsætte  deres 
velsignelsesrige  og  uegennyttige  Virksomhed 
paa  Melodien:  „Det  var  det  tredie  Vers,  nu 
kommer  fjerde  Vers,  Gummi  elasticum".  (Hiiser 

med  et  dybt  Buk  og  gaar  ud,  idet  han  fortsætter  nynnende)    „(jUm- 

mi  elasticum.  Gummi  elasticum.  Gummi  elasti- 
cum"   L'd. 

Raadets  Medlemmer  stirrer  først  maalløse  efter  ham,  derpaa  paa 
hverandre. 

Verring. 
Han  er  gal,  ja.  Han  er  gal! 

Murermesteren. 
Han  er  gaaet  over  Gevind. 

KONFERENSRAADEN. 

Han  maa  jo  være  —  æ  — 


Obersten. 
Det  er  dog  for  galt!  Give  sig  til  at  synge 
Nedbrydende  for  al  Diciplin! 

Kammerherren. 
Det  er  Revolutionens  Hydra! 

Murermesteren. 
Og  saadan  En  skal  gaa  for  et  dannet  Men- 
neske og  en  studeret  Mand! 

Grossereren. 
Han  er  kanske  ikke  helt  ufarlig. 

Højesteretssagføreren. 
Han  burde  indlægges  til  Observation. 

Baronen. 
Det  er  Fanden  ta'  mig  den  stiveste,  jeg  no- 
gensinde har  oplevet! 

Verring. 
Gud  Fader  bevars,  ja! 

Steinhauer. 
Jeg    tænker    ikke,   man    oftere    vil    foreslaa 
Digtere  til  Medlemmer  af  Bankraadet.  ^ 

Højesteretssagføreren. 
Forfatteren  Palle  Bay  fik  De  ialtfald  tidsnok 
ind,  Hr.  Etatsraad. 

Verring. 

Ja.  (Klør  sig  i  Hovedet)  Med  mindrc  jeg  fik  ham 
for  sent  ind.  Disse  Herrer  Samfundsreforma- 
torer  plejer  ellers  at  komme  sig,  naar  man  i 
rette  Tid  anbringer  dem,  ja,  ved  Fadet. 

I  rette  Tid,  ja. 

Steinhauer. 
Jeg  tror,  Hr.  Bay  er  uhelbredelig. 

Verring. 
Maaske.  Skønt  —  det  var  jo  ikke  umuligt, 
ja,  at  de  Herrer  søger  Fejlen  paa  et  galt  Sted. 
Maaske  er  Fejlen  ikke  den,  at  han  kom  ind  i 
Bankraadet,  men  derimod  den,  at  han  ikke 
ogsaa,  ja,  kom  ind  i  det  ene  af  de  to  smaa 
rare  Konsortier. 

Grossereren. 
Jeg  beundrer  Deres  faste  Tro   paa  Menne- 
skene, kære  Etatsraad. 

Verring. 
Den  har  De  altid  bidraget  Deres  til  at  styrke, 
kære  Grosserer. 

Grossereren. 
Mange  Tak.  (FortmiiKt)    Hor,   Etatsraad   —   jeg 
har  en  Kandidat  til  den  ledige  Plads  i  Raadet. 

Verring. 

Kun  én?  Jeg  har  et  helt  Dusin. 

KONFERENSRAADEN. 

Mine  Herrer!  —  æ  —  mine  Herrer!  Vi 
skulde  vel  have  en  —  æ  —  en  Ende  paa 
Mødet? 

Verring. 
Ja  —  jeg  antager,  at  Emissionen  kan  betrag- 
tes, ja,  som  billiget. 

KONFERENSRAADEN. 

Jeg  kan  ikke  —  æ  —  tænke  mig,  at  nogen 
af  de  Herrer  —  æ  —  kan  indvende  noget 
imod  —  æ  —  imod  Emissionen.  Den  højt- 
ærede Direktør  har  jo  oplyst  —  æ  —  oplyst, 
at  Banken  ingen  —  æ  —  saa  godt  som  ingen 
Risiko  løber,  hvorimod  den  har  en  —  æ  — 
en  smuk  —  æ  —  bæ  —  en  passende  Fortje- 
neste paa  Affæren.  Og  vi  sidder  jo  her  —  æ 
—  sidder  jo  her  —  æ  —  hvad  saa  end  denne 
Fabrikant  Bay  maatte  behage  at  mene  —  ude- 
lukkende for  —  æ  —  forat  varetage  Bankens 
Interesser. 

Grossereren. 
Udelukkende. 

Højesteretssagføreren. 
Naturligvis. 


KONFERENSRAADEN. 

Jeg  betragter  altsaa  Sagen  som  —  æ  —  som 
afgjort,  og  dermed  er  —  æ  —  er  Dagsordenen 

udtømt    og    æ    Mødet     hævet.    Man  rejser  sig. 

Kammerherren. 
Maa  jeg  blot 

KONFERENSRAADEN. 

Mødet  er  hævet,  Hr.  Kammerherre. 

Kammerherren. 
Naa  er  det  det  —  Gudskelov!  Ja,  jeg  vilde 
altsaa  blot  sige  —  —  jeg  hører  jo  ikke  helt 
godt,  men  —  —  og  der  var  jo  et  Spektakel, 
inden  det  gale  Menneske  gik  —  Gudskelov! 
Men  altsaa:  jeg  ønsker  blot  at  pointere,  at  naar 
jeg  sidder  her  i  Bankraadet,  saa  er  det  —  an- 
tager jeg  —  fordi  man  i  mit  Navn  ser  en  Ga- 
ranti —  Gudskelov  —  —  en  Garanti  for,  at 
her  ikke  sker  noget,  der  ikke  er  —  ikke  i 
enhver  Henseende  er,  som  det  bør  være.  Jeg 
gaar  derfor  ud  fra  —  jeg  hører  som  sagt  ikke 
helt  godt  —  men  jeg  gaar  altsaa  ud  fra,  at 
man  heller  ikke  foreslaar  noget,  som  jeg  ikke 
kan  gaa  med  til  —  Gudskelov!  Og  i  Tillid 
hertil  gaar  jeg  med  til,  hvad  man  foreslaar. 

Verring. 
Kammerherren     har     fuldkommen     korrekt 
opfattet,    ja,   og   særdeles    træffende    fremstillet 


112 


Grunden  til,  at  man  sætter  saa  overordentlig 
stor  Pris  paa,  ja,  at  tælle  Kammerherren  blandt 
Bankraadets  Medlemmer. 

Højesteretssagføreren. 
Ja,  det  er  sagtens  overflødigt  at  gøre  op- 
mærksom derpaa,  men  jeg  kunde  dog  ønske 
at  betone,  at  naar  jeg  sidder  her,  saa  er  det 
for  at  stille  min  juridiske  Indsigt,  mine  juridi- 
ske Kundskaber  til  Bankens  Raadighed — 

Verring. 
Selvfølgelig. 

Højesteretssagføreren. 
Jeg   mener:    det   er   den    juridiske   Side   af 
Sagen,  udelukkende  den  juridiske  Side  af  Sa- 
gen, jeg  føler  mig  ansvarlig  for. 

Verring. 
Det  vil  Ingen,  der  kender  Dem,  tage  fejl  af. 

Højesteretssagføreren. 
Det  er  altsaa  af  den  Grund,  jeg  sidder  her. 

Baronen. 
Ja,  naar  jeg  sidder  her,  er  det  sgu  for  Tan- 
tiemens Skyld. 

De  Andre  ser  først  betuttede  ud  og  ryster  derpaa  smilende  paa  Hovedet. 

Verring. 
De  indtager  en  Særstilling,  kære  Baron,  de 
indtager  en  Særstilling. 

Murermesteren, 

der  henne  ved  Bordet  har  faaet  Øje  paa  det  Ark  Papir,  Palle  Bay 
har  skrevet  paa. 

Hvad  Fanden!  Tror  jeg  ikke?  Jo  min  Salig- 
hed, om  ikke  Mennesket  har  siddet  og  skrevet 
Vers  her  i  Bankraadsmødet! 

Steinhauer. 
Vers? 

Murermesteren. 
Vers,  ja.  Midt  paa  blanke  Dagen! 

Begynder  at  læse  op: 

Jeg  sidder  her  ved  et  mægtigt  Bord" 

Det  er  dog  Satan  til  Skrift! 

Verring 

snapper  Papiret  fra  ham. 

Lad  mig  hellere  faa  det,  Murermester. 

Baronen. 
Jamen  vi  vil  sgu  høre  det. 

Verring. 
Det  er  næppe  bestemt  til  at  læse  højt,  ja,  i 
denne  Kreds. 

Otto  Benzon  :  Frie  Hænder  8 

Grossereren. 
Hvorfor  ikke?   Hvad  kan  der  passere?  Vi 
er  dog  vel  nærmeste  Arvinger  til  det  forulyk- 
kede Medlems  Efterladenskaber? 

Baronen. 
Ja  Gu'  vil   vi   høre   det.   Op   med    Lektien, 
gode  Etatsraad! 

Verring. 
Naa   ja  —  altsaa  udenfor  Dagsordenen   — 
Auf  Verlangen:  (Læser  op) 

„Jeg  sidder  her  ved  et  mægtigt  Bord 
„kredset  af  mægtige  Mænd,  der  synger 
„Guldets  Pris  i  vægtige  Ord 

Baronen. 

Hvadfornoget?  Hvad  gør  vi? 

Murermesteren. 
Synger  vi? 

Obersten. 
Uforskammet! 

Murermesteren. 
Der  var  sgu  ingen  andre  end  som  ham  selv, 
der  sang. 

Steinhauer. 
Naa  videre! 

Verring, 

der  har  læst  videre  for  sig  selv,  folder  hurtigt  Papiret  sammen 
og  stikker  det  i  Lommen. 

Nej.  Man  skal  være  delikat. 

Baronen. 

Nej   værs'god,   Etatsraad,   værs'god    og    kør 
videre. 

Verring. 
Man  skal  være  delikat,  kære  Baron.  Jeg  er 
altid  delikat. 

Grossereren. 
Saamænd  —  ja. 

Baronen. 

Han  var  ellers   ikke  saa  delikat,  saa  der  er 
nogen  Grund  for  os  til  at 

Verring. 
Og   diskret.    Det    bør   man   være,   ja,   i    min 
Stilling. 

Grossereren. 
Det  burde  man,  ja. 

Verring. 
Altsaa:   Tak   for  idag   mine   Herrer.   Jeg  vil 
ikke  —  altsaa  —  opholde  Dem  længere.  Dejligt 
Vejr,  ja,  dejligt  Vejr! 

8« 

Baronen. 
Det  er  nu  ligegodt  noget  Snyderi,  gode  Etats- 
raad 

Verring. 
Godmorgen,  kære  Baron,  Godmorgen,  Mu- 
rermester,  Godmorgen,    Konferensraad,   God- 
morgen,   de    Herrer.    (Almindelig  Afskedstagen) 

Paa  Gensyn,  Hr.  Kammerherre. 

Kammerherren. 
Hvad  siger  De,  gode  Etatsraad? 

Verring. 
Jeg  siger  Farvel. 

Kammerherren. 
Farvel,  min  Bedste,  Farvel. 

Verring. 
Farvel,  Svoger.  Tager  Du  ud  til  Middag? 

Steinhauer. 
Nej,  jeg  spiser  inde.  Jeg  er  inviteret  til  en 
Bridge  iaften. 

Verring 

klapper  sin  Meddirektør  paa  Skuldren. 

Jeg  kommer  straks  ind,  kære  Kollega. 

Alle  undtagen  Verring  forlader  Salen 

Verring 

tager  Papiret  frem  af  Lommen  og  læser.   Gaar  læsende  hen  til  jordet 
og  siaar  paa  Klokken. 


Jensen 

kommer  ind. 

Etatsraaden  ringede. 

Verring 

læser  videre  uden  at  svare. 

Jensen. 
Hvis  det  da  var  paa  mig? 

Verring. 
Hvad?  Ja.  Jo.  Dennegang  var  det  paa  Dem, 
Jensen.   Se  efter,  ja,  om   der  er  skrevet  noget 
paa  de  Papirer. 

Peger  paa  Bordet  —  og  læser  videre. 

Jensen 

samler  de  Papirer,  hvorpaa  der  er  tegnet  eller  skrevet. 

Ja  —  her  er  et  Ansigt  —  —  og  her  er  et 
Par  Kruseduller.  —  —  Og  her  er  et  Skilder- 
hus og  en  Soldat. 

Verring 

endnu  læsende. 

Det  er   Oberstens   Bidrag,   ja.    Er  der  ikke 
mere,  Jensen? 

Jensen. 
Ikke  det,  jeg  kan  se. 

Verring. 
Saa  tager  De  Ansigtet,  ja,  og  Krusedullerne 
og  Skilderhuset  og  brænder  dem. 

Jensen.     * 
Skal  de  brændes? 

Verring. 
Det  hører  De  jo.  Alt,  hvad  der  er  skrevet 
eller  tegnet  noget  paa,  ja,  skal  brændes. 

Jensen. 
Det  plejer  ellers  at  gaa  i  Papirkurven. 

Verring. 
Hvad  er  det  for  en  Oprørets  Aand,  ja,  der 
har  grebet  Dem,  Jensen?  Gør  øjeblikkelig,  ja, 
som  jeg  siger. 

Jensen. 
Ja  —  jo  —  det  skal  ske  lige  med  det  samme.. 

Ud  med  Papirerne. 

Verring 

læser  igen  —  ser  frem  for  sig  —  nikker  betydningsfuldt  og  folder  Papiret 

sammen.  Da  han  hører  Skridt  udenfor,  stikker  han  det  hurtigt  i  Lommen 

og  knapper  Frakken. 

Palle  Bay 

kommer  styrtende    ind  og   farer  lige  hen    til    sin   Plads  ved   Bordet,  hvor 

han  roder  mellem   Papirerne.  Ser  pludselig  op  paa  Verring  —  efter  en 

kort  Pavse  spørger  han  skarpt. 

Hvor  er  mit  Ark  Papir? 

Verring. 
Hvordan    er   det,    De   opfører    Dem,    Palle 
Bay? 

Palle  Bay. 
Hvor  er  mii  Ark  Papir,  spørger  jeg? 

Verring. 
De  skulde  spørge,  ja,  i  en  høflig  Tone,  saa 
maaske  De  fik  Svar. 

Palle  Bay. 
Vil  De  være  saa  god  at  sige  mig,  hvor  mit 
Ark  Papir  er  blevet  af? 

Verring. 
Deres  Ark? 

Palle  Bay. 
Det,  der  laa  paa  min  Plads,  ja. 

Verring. 
Er  der  Forskel  paa  Deres  Ark  Papir,  ja,  og 
de  Andres? 

Palle  Bay. 
Der  stod  noget  paa  det. 

Verring. 
Hvad  stod  der  paa  det? 

Palle  Bay. 
Ikke  noget,  der  kommer  Andre  ved. 

Verring. 
Var  det  maaske  Momenterne,  ja,  til   Deres 
saa  formfuldendte  Foredrag? 

Palle  Bay 

hen  imod  ham. 

Hør  nu  Verring 

Verring 

om  paa  den  anden  Side  af  Bordet. 

Jeg  vil  ikke  slaas  med  Dem,  Palle  Bay. 

Palle  Bay. 
Sig  mig,  hvor  det  Papir  er  bleven  af. 

Verring. 
Alle  Papirer,  der  er  skrevet  noget  paa,  ja, 
bliver  tilintetgjorte. 

Palle  Bay. 
Det  kan  ikke  være  sket  allerede.  Giv  mig 
det  Papir. 

Verring. 
Hvordan   er  det,   De   taler  til   mig?  Jeg  er 
vel  ikke  en  Forbryder,  ja,  der  er  i  Forhør? 

Palle  Bay. 
Ja  —  er  De  ikke? 

Verring. 
De  er  jo  splittergal,  Menneske! 

Slaar  paa  Klokken. 

Jensen 

ind. 

Verring. 
Jensen!    Det   Par  Ark,   ja,  som   De  tog  dér 
paa  Bordet,  dem,  der  stod  noget  paa  —  hvad 
har  De  gjort  med  dem,  Jensen? 

Jensen. 
Ja  —  de  blev  altsaa  brændt. 

Palle  Bay 

til   Jensen. 

Er  de  brændt? 

Jensen. 
Ja.  Etatsraaden  sagde  jo,  at 

Verring. 
Det  er  godt,  Jensen,  saa  kan  De  gaa. 

Jensen 

ud. 

Verring. 
Det  er  et  Princip,  jeg  har.  Alt  skriftligt,  ja, 
som  findes  efter  Møderne,  tilintetgøres  straks. 

Palle  Bay 

usikker. 

Naa  —  ja ja,  saa  maa  De  undskylde. 

Verring. 
Undskylde!  Ja  for  mit  eget  personlige  Ved- 
kommende er  jeg  ligeglad,  men  De  har  meget, 
ja,  at  bede  om  Undskyldning  for,  Palle  Bay. 
Men  det  tales  vi  ved  om,  ja,  en  anden  Gang. 
Godmorgen. 

Palle  Bay. 
Ja  —  det,  her  skete  idag 

Verring. 
Godmorgen! 

Palle  Bay 

ser  et  Øjeblik  stift  paa  Verring. 

Farvel. 

Hurtigt  ud. 

Verring 

gaar  hen  og  laaser  Døren,  tager  saa  atter  Papiret  frem  og  læser. 


TREDIE  AKT 


Havestuen  i  Steinhauers  Villa.   Tidlig  Aften. 


Etatsraadinde  Verring  og  Sonja 

kommer  ind  fra  Haven  med  hinanden  under  Armen.  Etatsraadinden  gaar 
frem    i   Stuen,    medens    Sonja    bliver   staaende  i    Doren   og   ser   ud    over 

Haven. 

Sonja. 
Hvor  har  det  været  en  dejlig  Dag! 

Etatsraadinden. 
Ja  —  det  har  været  godt  Vejr. 

Sonja. 
Det  er,  som  om  Solen  har  favnet  Jorden. 

Etatsraadinden. 
Hillemænd,  hvor  Du  forstaar  at  udtrykke  Dig! 

Sonja 

ser  smilende  paa  hende  og  ryster  paa  Hovedet. 

Etatsraadinden. 
Jeg  vilde   nu   kalde   det,   at   det   har   været 
varmt  —  næsten  for  varmt. 

Sonja. 
Vi  har  da  ikke  for  megen  Sol  i  dette  Land. 

Etatsraadinden. 
Nej  —  men  jeg  holder  nok  af  at  faa  den  lidt 
jævnt  fordelt. 

Sonja. 
Aa  —  lidt  Glans  over  Livet 

Etatsraadinden. 
Glans!  Ja  —  naar  man  er  kommen  til  min 
Alder,  min  Pige,  saa  er  Glansen  gaaet  af  det 
meste  —  og  saa  sætter  man  mere  Pris  paa 
Ligevægt  og  Harmoni.  Man  vil  have  Orden  i 
Tingene.   Dér  staar  Kaffekopperne  endnu. 

Sonja 

gaar  hen  og  ringer. 

Etatsraadinden 

sætter  sig. 

Aa  ja!  Jeg  er  træt  i  Aften.   Det  er  vel  den 
Varme.  Og  saa  den  lange  Køretur. 

En  Pige 

ind. 

Fruen  ringede. 

Sonja. 
De  har  glemt  at  tage  Kaffen  ud. 

Pigen 

tager  Kaffen  og  gaar  mod  Doren. 

Sonja. 
Hør   Fanny,  hvis   De  og   Kirstine   har   Lyst 
til  at  gaa  lidt  ud  i  Aften,  saa  kan  De  godt. 

Pigen. 

Ja  mange  Tak.  Det  vil  vi  rigtignok  gerne.  (Lcd 

Sonja. 
Køreturen   siger   Du  —  den  var   Du   jo  saa 
glad  for. 

Etatsraadinden. 

Jeg  siger  heller  ikke,  jeg  er  ked  af  den,  jeg 
siger,  jeg  er  træt  af  den.  Leo  snakkede  jo  i  en 
Køre  væk  og  vilde  have,  jeg  skulde  svare  paa 
Ting,  jeg  ikke  vidste  Besked  om. 

Det  var  navnlig  Bays  Komedie. 

Sonja. 
Ja,  Du  skulde  ikke  have  sagt 

Etatsraadinden. 
Jeg  skulde  ikke   have  sagt!   Nej   Du  skulde 
ikke  have  sagt.  Enten  skal  man  give  ordentlig 
Besked  eller  ogsaa  skal  man  tie  stille. 

Sonja. 
Ja  —  det  er  sandt  nok.  Men  naar  Du  sidder 
ved  Siden  af,  mens  jeg  læser,  og 

Etatsraadinden. 
Saa   kunde   Du    for   Eksempel    have   ventet 
med  at  læse  til  i  Aften,  naar  jeg  var  gaaet  op. 
Men  det  kunde  Du  altsaa  ikke. 

Sonja. 
Nej.  Det  kunde  jeg  altsaa  ikke. 

Etatsraadinden 

efter  en  lille  Pavse. 

Han  var  aabenbart  ikke  glad  for  den  Kome- 
die, Leo.  I  hvert  Fald  maatte  den  ikke  komme 
frem  i  det  første  Aars  Tid,  sagde  han.  For  der 
er  nok  adskilligt  netop  nu  —  indenfor  Finans- 
verdenen —  der  ikke  er,  som  det  skulde  være. 

Sonja. 
Just  derfor  kommer   den   i   rette  Tid.    Nu, 
netop  nu  skal  den  frem. 

Etatsraadinden. 
Nu,  siger  Du.  Ja  han  maa  da  vel  lade  Som- 
meren gaa  først  og  vente  til  Teatrene  begynder 
igen. 

Sonja. 
Hvorfor?  Han  kan  jo  udgive  den. 

Etatsraadinden. 
Naa  ja,  det  kan  han  maaske.  Men  der  er  jo 
forresten  ingen,  der  læser  Komedier. 


Sonja. 
Aa — aa! 


Etatsraadinden. 
Og  jsg  synes  ialtfald.  Du  skulde  lade  være 
at  blande  Dig  i  det,  min  Pige. 

Sonja. 
Jeg  gør,  hvad  jeg  synes  der  er  rigtigt. 

Etatsraadinden. 
Ja — a.  Det  gør  vi  jo  allesammen.  Og  somme- 
tider synes  vi,  det  er  rigtigt  at  gøre  noget  galt. 

Sonja. 
Aa,  Du  kære  gamle  Vrøvlehoved! 

Etatsraadinden. 
Man    siger   ikke    Vrøvlehoved    til    sin    Mor, 
Fordi  hun  siger  noget  fornuftigt. 

Sonja. 
Jamen   det   ligner  ikke   Dig  at   forsvare  det, 
der der  ikke  er,  som  det  skulde  være. 

Etatsraadinden. 
Hvormeget  er  som  det  skulde  være?  Og  hvem 
af  os  er,  som  vi  skulde  være?  Lad  os  forbedre 
os  selv.  Det  er  svært  nok,  men  det  er  alle 
Dage  lettere  end  at  forbedre  Andre.  Og  det  er 
med  os  selv  vi  skal  begynde.  For  det  gaar 
som  bekendt  ikke  at  kaste  med  Sten,  naar 
man  bor  i  et  Glashus. 

Sonja. 
Hvem  bor  i  et  Glashus? 

Etatsraadinden. 
Det  gør  saamænd  de  Fleste.  Eller  allenfals  i 
Huse  med  Glasruder  i.  Og  jeg  ved  ikke,  om 
det  er  mig,  der  er  gammeldags  og  ser  forkert, 
men  jeg  synes  Ruderne  har  en  Tilbøjelighed 
til  at  blive  større  og  større. 

Sonja. 
I  Forretningskvarteret,  ja. 

Etatsraadinden. 
Maaske  mest  der.  Men  der  er  sikkert  ogsaa 
adskillige  Privathuse  og  enkelte  Embedsboliger, 
hvor 

Sonja. 
Saameget  mere  Mod  hører  der  til  at  slynge 
Stenen. 

Etatsraadinden. 
Mod!  Ja  der  er  flere  Arter  af  Mod. 

Sonja. 
Ja,  jeg  tror  nu,  at  der,  hvor  Palle  Bay  staar, 
der 

Etatsraadinden. 
Jeg   ved    ikke,   hvor    Palle    Bay   staar,    men 
jeg  ved,  hvor  han  sidder.   Han  sidder  i  Bank- 
raadet. 

Sonja. 
Lille  Mor!    Skal   jeg  sige  Dig  en  Ting?    Du 
er Du  er  ikke  —  morgengnaven. 

Etatsraadinden. 
Men? 

Sonja 

nikker. 

Etatsraadinden. 
Derimod ? 

Sonja 

nikker  igen. 

En  lille  Smule. 

Etatsraadinden. 
Det  er,  fordi  jeg  er  træt,  min  Pige. 

Sonja. 
Saa  skulde  Du  gaa  op,  Mor. 

Etatsraadinden. 
Det  vil  jeg  ogsaa. 

Sonja. 
Kom  da!  Saa  skal  jeg  følge  Dig. 

Etatsraadinden. 
Det  behøver  Du  ikke. 

Rejser  sig  og  gaar  mod  Døren  fulgt  af  Sonja. 

Sonja. 
Jamen  det  er  mig  en  Fornøjelse. 

Etatsraadinden. 
Det  bliver  ialtfald  en  kort  Fornøjelse. 

Ud. 

Sonja. 
Det  er  ingen  Grund  til  at  renoncere  paa  den. 

Etatsrradinden. 
Ja  ja;   det  er  jo  pænt  af  Dig,  min  Pige,  at 
Du  vil  gelejde  mig. 

Palle  Bay 

kommer   forsigtig   spejdende  ind    fra  Haven.    Han  ser  sig   omlcring,  gaar 

langsomt  frem  i  Stuen,  faar  Øje   paa  Manuslcriptet,  og   giver  sig  —  med 

Tanlcerne  andre  Steder  —  til  at  blade  i  det. 

Sonja 

kommer  lidt  efter  tilbage  fra  venstre,  ser  ikke  Palle  Bay  men    gaar   hen 
til  Havedøren,  hvor  hun  bliver  staaende  støttet  til  Dørstolpen  og  ser  ud 

over  Haven. 


Palle  Bay 

efter  en  kort  Stund. 

Sonja  I 

Sonja 

farer  sammen. 

Aa,  hvor  Du  gjorde  mig  angst! 

Palle  Bay. 

Ja,  undskyld,  men — 

Sonja. 
Hvornaar  er  Du eller  jeg  mener:  hvor- 
dan er  Du  kommen  ind? 

Palle  Bay 

med  et  Smil. 

Ja,  hvordan  tror  Du? 

Sonja. 
Aa   ja,   man   har   Lov  at   spørge  dumt,  naar 
man  er  blevet   saa   forskrækket.  Jeg   anede  jo 

ikke og  det  var  da  ogsaa  underligt,  at 

Du  skulde   komme   lige  i  det   Øjeblik,  jeg  var 
borte. 

Palle  Bay 

kysser  hendes  Hænder. 

Er  Du  alene? 

Sonja. 
Jeg  fulgte  netop  Mor  op. 

Palle  Bay. 
Og  —  Din ? 

Sonja. 

Han  kommer  altid  sent  ud,  naar  han  ikke 
kommer  til  Middag.  Hvis  han  da  overhovedet 
kommer. 

Var  han  ikke  til  Møde  idag? 

Palle  Bay. 
Jo. 

Sonja. 
Talte Du  med  ham? 

Palle  Bay. 
To  Ord.  Han  opfordrede  mig  til  snart  at  se 
herud. 

Sonja. 
Ja  saa!  Skete  der  ellers  noget  paa  Mødet? 

Palle  Bay. 
Ja    —  noget  skete  der  unægteligt. 

Sonja. 
Saa  var  det  vel  godt,  Du  kom? 

Palle  Bay. 
Jeg  ved  ikke.  Skønt  —  det  var  det  vel  nok. 

Sonja. 
Kom  Du  tidsnok? 

Palle  Bay. 
Ja  —  jeg  var  den  første. 

Sonja. 
Saa  maa  Du  have  kørt  hurtigt. 

Palle  Bay. 
Ja. 

Sonja. 
Havde  Leo  fat  i  Dig  om  Stykket? 

Palle  Bay. 
Nej.   Jo  —  men   kun   et  Øjeblik.    De  andre 
kom   jo.    Det  er  forresten   bedst,  jeg  tager  det 
med  mig.  Jeg  ser  det  ligger  her. 

Sonja. 
Jeg  vilde   gerne  -     hvis   jeg   maatte  -     læse 
det  engang  endnu. 

Palle  Bay. 
Jeg  skulde  jo  have  det  skrevet  af.    Det  er 
det  eneste  Eksemplar. 

Sonja. 
Maa  jeg  ikke  skrive  det  af  for  Dig? 

Palle  Bay, 
Det  vilde  da  være  Synd   at  bruge  Din  Tid 
til  det.  Og  desuden 

Sonja. 
Desuden? 

Palle  Bay. 
Jeg  vilde  ikke  saa  gerne  have,  at  Andre  fik 
fat  i  det. 

Sonja. 
Hvordan  skulde  Andre  faa  fat  i  det? 


Saadan. 


Palle  Bay 

smiler  og  tager  Bogen. 


Sonja. 
Det  ligger  kun   dér,   fordi  jeg  vilde   læse  i 
det  til  Du  kom. 

Palle  Bay 

smilende. 

Er  Du  vis  paa  det? 

Sonja. 
Tror  Du  mig  ikke? 

Palle  Bay. 

Jeg  tror  ærlig  talt,  det  har  ligget  der  hele 
Dagen.  Men  derfor  er  Du  lige  sød.  Jeg  selv 
har  sagt  mangen  en  lille  Lyv  —  og  jeg  lider 
dog  af  Lyst  til  at  sige  Sandheden. 

Sonja. 
Jeg  vilde  ialfald  have  gemt  det. 

Palle  Bay. 
Man    kan   saa    nemt   komme    til    at   glemme 
saadan  noget,  naar  man  faar  andre  Ting  i  Tan- 
kerne. 

SONTA. 

Nej  det  kan  man  slet  ikke. 


Jo  man  kan. 


Palle  Bay 

alvorlig. 


Sonja. 
Det    lader   til    at    Stykket    interesserer    Dig 
mere  iaften,  end  det  gjorde  i  Formiddags. 

Palle  Bay 

ryster  paa   Hovedet. 

Sonja. 
Eller   er   det   maaske   mig,  der   interesserer 
Dig  mindre? 

Palle  Bay. 
Aa  Snak! 

Sonja. 
Snak,  siger  Du! 

Palle  Bay. 
Ja,  om    Forladelse,  men standser. 

Sonja. 
Men  hvad? 

Palle  Bay 

svarer  ikke. 

Sonja. 
Hør  Palle,  der  er  hændet  Dig  noget. 

Palle  Bay. 
Hvorfor? 

Sonja. 
Du  er  ikke,  som  Du  var  i  Formiddags. 

Palle  Bay. 
Er  jeg  ikke? 

Sonja. 
Der  er   noget,   Du    ikke    kan    lade  være   at 
tænke  paa.  Hvad  er  det? 

Palle  Bay 

svarer  ikke. 

Sonja. 
Hvad  skete  der  paa  Mødet? 

Palle  Bay. 
Paa  Mødet?    Der  skete  blandt  andet  det,  at 
jeg  gjorde  Skandale. 

Sonja. 
Gjorde  Du? 

Palle  Bay. 
Ja  —  saadan   vil   uden  Tvivl   mine    Kolleger 
—  mine  forhenværende  Kolleger  ^  kalde  det. 

Sonia. 

Forhenværende? 

Palle  Bay. 
Jeg  sagde  Pas  —  meldte  mig  ud  —  nedlagde 
mit  Mandat,  eller  hvad  det  nu  hedder. 

Sonja. 

Bravo!      Du     er    dog Stand>er  meJ  et  Smil. 

Palle  Bay. 
Hvad  er  jeg? 

Sonja. 
Min  Helt. 

Palle  Bay. 
Aa,  kære  Sonja,  det  var  saamænd  mere  Farce, 
end  det  var  Heltekomedie.  Var  jeg  ikke  gaaet, 
var  jeg  simpelthen  bleven  smidt  ud.  (Smiier)  Men 
jeg  gik  forresten  syngende  ud  af  Slaget. 

Sonja. 
Det  var  ialtfald  godt,  at  Du  gik.   Du  hørte 
ikke  hjemme  dér. 

Palle  Bay. 
Nej,  det  var  vi  ogsaa  rørende  enige  om  alle- 
sammen. 

Sonja. 

Og  saa  var  tilmed Dine  Hænder  bundne, 

saalænge  Du  sad  der. 

Palle  Bay. 
Til  en  vis  Grad,  ja. 

Sonja. 
Nu  staar  Du  frit.  Helt  frit. 

Palle  Bay. 
Helt  frit.  Ja  bare  jeg  var  sikker  paa  det. 

Sonja. 
Hvad  mener  Du? 

Palle  Bay. 
Ingenting. 

Sonja. 
Jo  vist  saa.   Der  er  noget.    Fortæl  mig  hvad 
det  er. 

Palle  Bay 

efter  en   Pavse. 

Kan  man  stole  paa  Din  Bror? 

Sonja. 

Paa  Leo? 

Palle  Bay. 
Ja. 

Sonja. 
Hvordan  mener  Du? 

Palle  Bay. 
Paa  hans  Ord? 

Sonja. 
Stole  paa  hans  Ord?  Ja  —  det  tror  jeg  da. 
Skønt  —  det  kommer  vel  an  paa,  om  —  om  — 
Hvorfor  spørger  Du? 

Palle  Bay. 
Jeg  er  ikke  vis  paa,  at  han  ikke  lyver,  naar 
det  passer  ham. 

Sonja. 
Hvad   er  det,   Du  taler  om?    Hvad   er  der 
sket?  Fortæl  mig  det  nu,  hører  Du? 

Palle  Bay. 

Ja  ^  ser  Du,  Sonja,  —  jeg  kom  jo  til  det 
Møde  herfra  —  lige  fra  Dig,  opfyldt  af  Dig  og 
henrykt  for  Dig.  Jeg  traadte  i  Pedalerne  paa 
Vejen  ind,  somom  det  galdt  et  Væddeløb,  hvor 
Du  var  Prisen.  Det  var  meningsløst  —  jeg  ved 
det  nok  —  jeg  kørte  jo   fra   Dig  og  ikke   til 

Dig;  men  det  var  som somom  jeg  havde 

Dig  forude  alligevel  —  jeg  følte  det  somom,  at 
alt  hvad  jeg  gjorde,  det  gjorde  jeg  for  Dig.  Og 
hele  Højtideligheden  derinde  med  Bankraadssal 
og  det  store  Bord  og  de  svære  Stole  —  det 
hjalp  altsammen  ikke.  Jeg  tænkte  kun  paa  Dig, 
medens  de  andre  stod  og  talte  om  Penge. 

Og  de  Tanker,  Sonja,  de  formede  sig  til  et 


Sonja 

pludselig  lyttende. 

Stille! 

Palle  Bay. 
Hvad  er  der? 

Sonja. 
Der  var  Nogen,  der  tog  i  Døren  derude. 

Palle  Bay. 
Hvem  kan  det  være? 

Sonja. 
Vær  stille! 

Rejser  sig  og  gaar  ud  i  Forhallen. 

Steinhauer 

kommer  lige  efter  ind  fra   Haven.    Han  studser  ved  at  se  Palle  Bay. 

Se  se!   Er  det  Dem?  Godaften  Hr.  Bay. 

Palle  Bay. 

Godaften. 

Steinhauer. 
Og  ganske  ene? 

Palle  Bay. 

Fruen  gik  lige  ud  for  at 

Steinhauer. 

Det  var  jo  priselig  hurtig,  De  efterkom  min 

Opfordring  til  at  besoge  os.   Og  frisindet,  som 

De  er,  har  den  Omstændighed,  at  jeg  altsaa  er 

en   Svindler  ikke   holdt   Dem   tilbage 


142 
Sonja 

ind  fra  venstre. 

Er  det  Dig? 

Steinhauer. 
Godaften,  kære  Sonja.  Ja,  det  er  mig  —  med 
Din  Tilladelse. 

Sonja. 
Var  det  Dig,  der  var  ved  Døren  derude? 

Steinhauer. 
Det  var  mig,  ja.  Hvorfor  er  den  laaset? 

Sonja. 
Det  maa  Pigerne  have  gjort.  De  fik  Lov  til 
at  gaa  en  Tur. 

Steinhauer. 
Det  er  ogsaa  en  prægtig  Aften  til  at  gaa  i. 
Jeg  tænkte  netop  selv  paa  at  faa  mig  en  Spa- 
seretur herude.  Jeg  blev  narret  for  et  Bridge- 
parti inde  i  Byen.  Men  sig  mig:  har  Du  ladet 
begge  Pigerne  gaa? 

Sonja. 
Ja. 

Steinhauer. 
Jeg  synes  ikke  om,  at  der  slet  ingen  Tjene- 
stefolk er  i  Huset. 

Sonja. 
Kokkepigen  er  hjemme.  Og  jeg  holder  ikke 
af,  at  saadan  en  ung  Pige  skal  gaa  alene. 

Steinhauer. 
Aa  —  hun  fik  vel  nok  Følgeskab. 

Sonja. 
Netop  derfor. 

Steinhauer. 
Naa  naa!  Du  er  saa  stræng  i  Dine  moralske 
Krav,  Sonja.  Ligesom  vor  Ven  Digteren  der. 

Palle  Bay. 
Undskyld  —  men  jeg  kalder  mig  ikke  Digter. 

Steinhauer. 
Jamen    hvorfor   gør    De    ikke    det?    Det   er 
virkelig   en   ganske   urimelig   Beskedenhed    fra 
Deres  Side. 

Palle  Bay, 

hvem  Fijlelsen  af  Usikkerhed  gor  agressiv  i  Tonen. 

Hvad  mener  De? 

Steinhauer. 
Saa   saa!    Ikke  saa  glubsk!   Jeg   troede,   De 
var  bleven  afsvalet.    For  De  er  vel  ikke  kom- 
met herud   for  at   fortsætte   med   Skydningen? 
^Tii  Sonja)    Du  har  vel  hort  om  Slaget,  Sonja? 

Sonja. 


Hvilket  Slag? 


Steinhauer. 
Har   Hr.  Bay  ikke  fortalt   Dig  Dagens  Be- 
givenhed? 

Sonja. 
Hr.  Bay  kom  lige  før  Du. 

Steinhauer 

til   Palle  Bay. 

Gjorde  De  det?  Saa  er  vi  maaske  ovenikøbet 
komne  med  samme  Tog. 

Palle  Bay. 
Det  maa  vi  vel  være. 

Steinhauer. 
Da  beklager  jeg  virkelig,  at  vi  ikke  saa  hin- 
anden ved  Stationen. 

Palle  Bay. 
Ja  —  jeg  ogsaa. 

Steinhauer. 
Vi   kunde  saa  rart  have   faaet  talt  sammen 
paa  Vejen. 

Palle  Bay. 
Ønsker  De  at  tale  med  mig  paa  to  Mands 
Haand? 

Steinhauer. 

Paa  to  Mands  Haand?  Aldeles  ikke.  Jeg  har 
ikke  noget  at  sige  Dem,  som  ikke  min  Kone 
er  velkommen  til  at  høre.  Sonja  og  jeg  har 
ingen  Hemmeligheder  for  hinanden. 

Vil  De  ikke  tage  Plads? 

Sonja. 
Jeg  synes  hellere  De  skal  gaa,  Palle  Bay. 

Steinhauer. 
Men  Sonja  dog!  Er  det  en  Maade  at  behandle 
vor  Gæst  paa? 

Sonja. 
Jeg  ved  jo  ikke,  hvad  der  er  sket  idag,  men 
den  spydige  Tone,  Du  anslaar 

Steinhauer. 
Er   det,    fordi    jeg   kalder    Hr.   Bay    Digter? 
Jamen    Hr.    Bay    er    jo    Digter!     En    virkelig 
Digter,  der  skriver  Vers 

Palle  Bay. 
Hr.  Steinhauer 

Steinhauer. 
Muligvis  endogsaa  fortræffelige  Vers.  Jeg  tor 
desværre   ikke  anse   mig  selv   for  nogen   habil 
Dommer  -    og  desuden  var  den  lille  Prøve,  vi 
fik  idag  saa 

Palle  Bay. 
Jeg  tror,  det  er  bedst,  at  vi  fortsætter  denne 
Samtale  alene  to.  De  talte  før  om  at  gaa  Dem 
en  Tur.  Jeg  er  parat  til  at  følge  Dem. 

Steinhauer. 

Parat  til  at  følge  mig?  (lii  sonja)  Nu  maa  jeg 
saagu  ikke  være  i  mit  eget  Hus!  Hør,  ved  De 
hvad,  gode  Hr.  Bay,  De  er  for  ubarmhjærtig. 
Ogsaa  mod  min  Kone,  som  De  ikke  kan  unde 
den  Fornøjelse  at  høre  om  det  mest  dramati- 
ske Bankraadsmøde,  som  jeg  endnu  har  været 
med  til. 

Sonja. 

Jeg  vil  i  Øjeblikket  helst  ikke  høre  derom, 
og,  da  —  saavidt  jeg  kan  forstaa  —  Hr.  Bay 
ønsker  at  tale  ene  med  Dig,  saa  gaar  jeg. 

Steinhauer. 
Nej  paa  ingen  Maade!  Hvor  vil  Du  gaa  hen? 
Du,  som   ikke  engang   tør  lade    Din    Pige   gaa 
alene. 

Sonja. 
Jeg  kan  jo  blive  i  Haven. 

Steinhauer. 
Nej  vist  ej!  Saa  er  det  bedre  at  „Fabrikan- 
ten" og  jeg  gaar  en  Tur  sammen  —  hvis  Hr. 

Bay  virkelig  ønsker (Det  ringer)  Saa!  Der 

har  vi  flere  Fremmede!  crii  sonja,  der  vii  gaa  for  at  lukke  op) 
Nej  lad  dog  mig!  ud. 

Sonja 

hurtigt. 

Hvad  er  dog  dette  her?  Ved  han  noget? 

Palle  Bay. 
Jeg  ved  det  ikke.    Noget  lader  det  til,   han 
ved,  men  hvormeget  kan  jeg  ikke  blive  klog  paa. 
Men  ét  er  sikkert:  Verring  har  løjet  for  mig. 

Sonja. 
Løjet?  Om  hvad? 

Steinhauer 

ind   med   \'erring. 

Her  skal  Du  se  Sonja,  hvem  jeg  bringer. 

Verring. 
Godaften,  Sonja.  Godaften,  Palle  Bay,  uund- 
gaaelige    Palle    Bay,   forbryderiske    Palle    Bay. 
De  har  trængt,  ja,  til  lidt  frisk  Luft? 

Palle  Bay 

sagte  til   Verring. 

De  har  løjet  for  mig. 

Verring 

iige>aa. 

Selvfølgelig,  ja,  men  ti  bare  stille!   For  Guds 
Skyld  ingen  Dumheder.  Han  ved  ingenting. 


148 


Steinhauer 

til  Verring. 

Det  var  jo  pænt  af  Dig  at  kigge  herhen.  Vi 
stod  forresten  i  Begreb  med  at  gaa  os  en  Tur, 
Hr.  Bay  og  jeg.  Han  vil  endelig  have  mig  ud 
at  spadsere. 

Verring. 
Det  er  en  ganske  udmærket  Ide,  ja,  udmær- 
ket, men  I  skal  gaa  helt  ned  til  Søen.  Der  var 
såa  dejligt  dernede  —  og  det  er  saa  sundt,  ja, 
at  gaa.  Det  beroliger  Nerverne.  (Sagte  m  Baiie  Bay) 
Bare  ingen  Dumheder,  Palle  Bay.  Han  har 
kun  hørt  de  to  første  Linier.  (Højt)  Og  saa  kan 
Sonja  og  jeg  sidde  og  passiare  herhjemme,  ja, 
medens  Du  og  Digteren  — 

Steinhauer. 
For  Himlens  Skyld   kald   ham   ikke   Digter! 
Du  risikerer,  han  myrder  Dig. 

Verring. 
Nej  —  jeg  risikerer  ingenting.  Palle  Bay 
ved,  ja,  at  jeg  mener  ham  det  godt.  Men  for- 
resten —  hvis  han  bare  vil  lade  være  med  at 
digte,  ja,  saa  skal  jeg  nok  lade  være  med  at 
kalde  ham  Digter. 

Steinhauer 

til   Palle   Bay. 

Ja  —  skal  vi  saa  gaa  da? 

med  et  Biik  til  Sonja. 

Ja  —  hvis 

Sonja. 
Ja  —  gaa  kun. 

Verring. 
Og  helt  ned  til  Søen  altsaa. 

Steinhauer  og  Palle  Bay 

gaar. 

Verring. 
Det  var  godt,  ja,  at  vi  blev  af  med  dem. 

Sonja. 

Men  Leo!    Hvad   er  der  i  Vejen?    Hvad   er 
der  sket? 

Verring. 
Gud    Fader   bevar's    ja!     Det   maa   Du    nok 
spørge  om. 
Han  er  gal! 


t!)*- 


Sonja. 
Hvem? 

Verring. 
Palle  Bay.  Komplet  gal. 

Sonja. 
Fordi  han  er  gaaet  ud  af  Bankraadet 

Verring. 

Nej.  Omvendt.  Han  er  gaaet  ud,  ja,  fordi 
han  er  gal. 

Og  før  han  gik,  lavede  han  en  Scene  og 
skældte  samtlige  sine  Kolleger,  ja.  Huden  fuld. 
Gud  Fader  bevar's! 

Uden  Personsanseelse  —  Konferensraaden, 
Baronen  o.  s.  v. 

Jeg  har  aldrig  hørt  noget  lignende.  En  Kres, 
ja,  af  almenagtede  og  højtstaaende  Mænd. 

Sonja. 
I  hvad  Anledning? 

Verring. 
Uden  Spor  af  Anledning.  Der  forelaa  en 
Sag,  ja,  som  saa  mange  andre  —  hverken 
værre  eller  bedre.  Naa  —  enhver  Sag  kan  ses 
fra  to  Sider  —  hvis  den  da  ikke  kan  ses  fra 
flere  endnu,  men  —  nej  —  Gud  Fader  bevar's! 

Sonja. 
Hvad  sagde  han  da? 

Verring. 
Hvad  han  sagde?   Han  sagde  rent  ud,  at  vi 
var  nogle  Kæltringer,  ja,  eller  Gavtyve  var  det 
vist,    han    sagde.    Han    forlangte,   at   vi   skulle 
lægge  Kortene  paa  Bordet  og 


Jamen 

Verring. 

Det  forstaar  Du  Dig  ikke  paa,  Sonja.  Naar 
man  spiller,  lægger  man  ikke  Kortene  paa 
Bordet  —  ikke  andre  end  den  Blinde,  ja.  Og 
saa  deklamerede  han  om  Ærlighed  og  Rede- 
lighed og  saadant  noget.  Det  blev  saamænd  en 
køn  Redelighed,  ja,  hvis  man  i  alle  Forhold 
skulde  spille  for  aabent  Tæppe.    Hvad   Sonja? 

Tror  Du  ikke? 


Nej. 
Naa  ikke. 


Sonja. 
Verring. 


Sonja. 
Jeg    tror    ialtfald,    at    Palle    Bay    driver    sin 
Forretning  saadan,  at 

Verring. 
Sin  Forretning!  Det  er  jo  ingen  Forretning, 
det  er  en  Fabrik.  Og  det  kan  saamænd  godt 
være,  ja,  at  han  ikke  kommer  Vandglas  eller 
andre  Fabrikationshemmeligheder  i  sin  Sæbe, 
men  forresten  er  jeg  ikke  kommen  her  for  at 
snakke  Forretning  med  Dig. 

Sonja. 
Hvorfor  kom  Du? 


Verring. 

Hvorfor    jeg     kom?    (Caar  hen  og  kigger  ud  i  Haven)  Ja 

—  sæt   Dig  nu   ned,   Sonja,  sæt  Dig  ned,  saa 
skal  jeg  læse,  ja,  et  Digt  for  Dig. 


Sonja. 
Et  Digt? 


Verring. 
Et  Digt,  ja.   Sæt  Dig  nu  bare  ganske  rolig 
ned,  ja,  og  lad  være  at  afbryde  mig.   Vi   har 
ingen  Tid   at   spilde.    Og   hør   saa   godt   efter. 

(Halvt  for  sig)  Jeg   kan   det   snart  udenad.    (Tager  Digtet  frem 
af  Brystlommen  og  læser.") 

„Jeg  sidder  her  ved  et  mægtigt  Bord 
„kredset  af  mægtige  Mænd,  der  synger 
„Guldets  Pris  i  vægtige  Ord  — 
„det  klinger  som  Raslen  af  Penge. 
„Jeg  griber  i  andre  Strenge, 
„Sonja,  min  dejlige  Sonja! 


Sonja 

rejser   sig   og   gaar  et  Skridt   hen    imod  Verring,  der  gør  en    afværgende 
Bevægelse  og  læser  videre. 

Verring. 
„Solen  lyser  og  ler  derude 
„stærk  som  selve  den  sejrende  Vaar, 
„kigger  saa  munter  gennem  vor  Rude, 
„spiller  paa  Næsen  de  mægtige  Mænd  - 
Jeg  kender  en  anden  Sol  end  den: 
„Sonja,  min  dejlige  Sonja! 

Sonja 

tager  efter  Digtet. 

Giv  mig  det! 

Verring 

strækker  afværgende  Haanden  ud. 

„Foran  mig  ligger  et  Ark  Papir; 
„dér  skulde  de  staa,  de  Tanker,  der  fødes 
„ved,  hvad  de  mægtige  Mandfolk  si'er; 
„jeg  blæser  de  Herrer  et  Stykke  — 
„og  skriver  en  Sang  om  min  Lykke: 
„Sonja,  min  dejlige  Sonja! 

Sonja. 
Giv  mig  det!  Det  er  mit! 

Verring. 
Dit!    Nej  —  foreløbig   er   det    mit.   Putter  det 


Lommen. 


Sonja. 
Hvorledes  har  Du  faaet  det?  Har  Du  stjaa- 
iet  det? 

Verring. 
Fy  fy,  lille  Sonja!  Bliv  nu  ikke  uartig. 

Sonja. 
Ja,  jeg  ved  ikke,  hvad  jeg  skal  tro. 

Verring. 
Du  kunde  ialtfald  nøjes,  ja,  med  at  mistænke 
mig  for  ulovlig  Omgang  med  Hittegods. 

Sonja. 
Skammer  Du  Dig  ikke? 

Verring 

ser  et  Øjeblik  stift  paa  Sonja. 

Det  var  netop  det,  ja,  jeg  vilde  spørge  Dig  om. 
Sonja. 

tier. 

Verring. 
Men   altsaa:    Du  er  ikke  i  Tvivl  om,  hvem 
Digteren  er,  ja,  og  heller  ikke  om,  hvem  hans 
dejlige  Sonja  er? 

Sonja 

vender  sig  og  gaar  bort  over  Gulvet. 

Verring. 
Ja,  der  er  ikke  Tid,  Sonja,  til  at  blive  for- 
nærmet.   Jeg    kommer    jo    her   for    Din    egen 
Skyld,   ja,  og  for  Din   Mands  og  Din   Drengs, 

ja,  og  for  den  lille   Naades  Skyld  —  og  ikke 
fordi  det  morer  mig. 

Sonja. 
Giv  mig  det  Papir! 

Verring 

ryster  paa  Hovedet. 

Sonja. 
Hvad  vil  Du  bruge  det  til? 

Verring. 
Til  at  bringe  Dig,  ja,  og   Palle  Bay  til   For- 
nuft med. 

Sonja. 
Hvordan? 

Verring. 
Hvordan?  Det  bliver  min  Sag. 

Sonja. 
Du  faar  mig  ikke  til  at  tro,  at  Du  et  eneste 
Øjeblik  kunde  tænke  Dig  at  vise  Henrik  det. 

Verring 

efter  en   kort   Pause. 

Jeg  kunde  tænke  mig,  ja,  at  Palle  Bay  vilde 
give  meget  til,  at  han  og  ikke  Jeg  havde  det. 

Sonja 

efter  en  Pavse. 

Og  hvad  beviser  saa  det  Digt? 

Verring. 
Beviser?  (Gør en  mie  Pavse)  Hør  nu,  lille  Sonja: 
Jeg  fortalte  Dig  i  Formiddags,  ja,  at  Frk.  Skade 
forleden  havde  set  Dig  gaa  ind  ad  Porten  til 
Jeres  Lejlighed.  Men  jeg  fortalte  Dig  ikke,  at 
hun  et  Kvarter  senere,  ja,  havde  set  Palle  Bay 
gaa  ind  ad  den  samme  Port. 

Sonja. 
Frk.  Skade  er  et 

Verring. 

Det  er  hun,  ja.  Det  giver  jeg  Dig  fuldkom- 
men Ret  i.  Hun  er  et  afskyeligt,  sladderagtigt 
Fruentimmer.  Og  hvis  Vorherre  vilde  tage 
hende  til  sig,  ja,  saa  skulde  jeg  ikke  gaa  i  Rette 
med  ham  derfor.  Men  —  hidindtil  har  han 
ikke  villet  tage  hende  til  sig,  og  derfor  bliver 
vi  nødte  til  at  regne  med  hende. 

Sagde  Du  noget? 

Sonja 

ryster  paa  Hovedet. 

Verring. 
Maa  jeg  spørge   Dig  Sonja,  er  —  ja,  det  er 
ikke  af  Nysgærrighed,  men  —  er  der  Mulighed 

for,  at  Frk.  Skade  kan   have  set  det,  ja,  mere 
end  den  ene  Gang? 

Sonja 

næsten  uhørligt. 

Nej. 

Verring. 
Det   tænkte   jeg   nok;    for  ellers   havde   hun 
været  gladere,   ja,  end   hun   var.    Og  Sonja  — 
lille   Sonja  ^  Du  maa   heller  ikke   mere   give 
hende  nogen  Mulighed  derfor. 

Sonja 

gor  en  utaalmodig  Bevægelse. 

Verring. 
Nej,  Du  skal  ingenting  sige,  Sonja,  for  det 
nytter  ikke.  Overfor  Steinhauer,  ja,  og  hvem- 
somhelst  og  hele  Verden  vil  jeg  sværge  paa, 
ja,  at  Du  er  en  snehvid  og  uskyldig  Kvinde 
—  men  Du  maa  ikke  forlange,  at  jeg  skal  tro 
det  selv. 

Sonja 

efter  en  kort  Pause. 

Hvad  mere  har  Du  at  sige? 

Verring. 
Jeg  har  det  at  sige,  Sonja,  at  Du  maa  blive 
fornuftig,    ja,  og   tænke    Dig   om,   og — 

Maa  jeg  gøre  Dig  et  Spørgsmaal?  Vil  Du 
skilles,  ja,  ikke  alene  fra  Din  Mand  men  fra 
Din  dejlige  Dreng  og  —  og  Dit  Hjem  og,  ja,  og 
den  lille  Naade  —  og  tage  alt  det,  der  følger 
paa,  af  Skandale  og  Sladder  og  Skadefryd,  ja, 
og  daarlig  Samvittighed  og vil  Du  det? 

Sonja 

svarer  ikke. 

Verring. 

Ja,  naar  Du  ikke  svarer  „Ja"  uden  at  blinke, 
saa  ved  Du  jo  ikke,  hvad  Du  vil.  Og  naar  Du 
ikke  ved,  hvad  Du  vil,  saa  vil  Du  ikke.  Men 
saa  skal  Du  ogsaa  gøre  en  Ende,  ja,  paa  det 
med  Palle  Bay. 

Og  hvad  er  ogsaa  det  for  en  Situation,  ja, 
for  ham,  Din  Helt,  som  raaber  paa  Aabenhed 
og  Ærlighed? 

Jeg  er  ikke  akkurat  saadan,  som  jeg  skulde 
være  —  det  er  meget  vanskeligt  i  min  Stilling, 
vil  jeg  sige  Dig,  for  Penge  spolerer  alt,  ja,  og 
Mangel  paa  Penge  Resten  —  og  der  er  maa- 
ske  —  som  Palle  Bay  idag  antydede  —  mere 
Gummi  elasticum,  ja,  i  min  Samvittighed  end 
Meningen  strængt  taget  er  med  en  Samvittig- 
hed; men  jeg  er  paa  den  anden  Side  heller 
ikke  Moralprædikant  —  undtagen  lige  i  Øje- 
blikket. Og  jeg  forstaar  ikke,  at  Du,  Sonja, 
som  altid   har  været  et  stolt   Fruentimmer,  ja. 

vil  have,  at  Din  Helt  skal  holde  Storvask,  ja, 
med  os  Andre  paa  samme  Tid  som  han  selv 
baade  lyver  og  stjæler  og  bedrager. 

Sonja. 
Leo! 

Verring. 
Ja.    Nu  er  det  mig,  der  bruger  stærke  Ord. 
I   Formiddags  var  det  ham. 

Sonja. 
Aa,  dette  er  oprørende! 

Verring. 
Hvad  er  oprørende? 

Sonja. 
Hvad  har  Palle  Bays  og  mine  Følelser  med 
Jeres  grimme  Affærer  at  gøre? 

Verring. 
Følelser!    Jamen   det   er   altsaa   ikke   bleven 
ved   Følelser  alene.    Og  saa   kan   vel  den   ene 
Affære,  ja,  være  lige  saa  grim  som  den  anden. 


Sonja. 
Aa,  hvor  Du  trækker  alting  ned! 

Verring. 
Det  er   ikke   mig,  lille    Sonja,   der   trækker 
noget  ned. 
Jeg  siger  det  bare  som  det  er. 

Sonja. 
Som  det  er!  Aa,  jeg  kunde  fristes  til  at  raabe 
det  ud  for  Alverden,  som  det  er.  Kærligheden, 
den  Følelse,  som  er  den  sandeste  i  os,  som  — 

er  selve  vor  Natur,  den  stænger  I  inde 

mellem  Borgmester  og  Præst,  den  kvæler  I 
uden  Samvittighed;  men  Egennytte,  Pengegrisk- 
hed, Magtstræb,  og  Snobberi,  det  pynter  I  op 
med  falske  Navne  og  bøjer  Jer  for  i  fejg  Re- 
spekt. Og  den,  der  vil  sønderrive  det  Slør  af 
Hykleri,  der  dækker  over  al  Jeres  Svindel  — 

Verring. 
Den,  der  vil  det,  ja,  han  maa  ialtfald   have 
Hænderne  fri  —  og  det  har  altsaa  ikke  Palle 

Bay.    Gaar  hen  over  Gulvet. 

Sonja. 
Selv  om  Du  ingen   Følelse  har  af  Uretfær- 
digheden i  dette,  saa   maa   dog   Din   Forstand 
sige  Dig,  at   der   ingen   Mening   er  deri,  ingen 
Logik! 

Verring. 
Logik? 

Sonja. 
Hvad    Sammenhæng    er    der    mellem    hans 
Kamp  imod 

Verring 

afbryder. 

Kære  Sonja!  Livet  er  ikke  Logik.  Livet  er 
Menneskene.  Og  Menneskene  er  altsaa  —  paa 
det  nærmeste,  som  de  er.  Kan  Du  huske 
Historien  med  Parneil,  ham  Irlænderen?  Han 
offrede  sig  for  sit  Land,  ja,  og  kæmpede 
for,  hvad  han  ansaa  for  Ret,  ja,  og  mod 
Uretten.  Og  han  var  en  Hædersmand  og  vel- 
talende og  uegennyttig,  ja,  og  ædel  og  alt 
saadant  noget.  Men  han  kissemissede  med  en 
Mrs.  O'Shea,  der  muligvis  var  en  meget  rar 
Kone,  ja,  men  som  ialtfald  ikke  var  hans  Kone. 
Og  da  Menneskene  fik  fat  i  det,  saa  sendte  de 
ham  tilbunds,  ja,  med  Uegennytte  og  Ædelhed 
og  det  Hele.  For  saadan  er  Menneskene,  ja,  og 
saadan  er  Livet. 

Sonja 

efter  en   Pause. 

Giv  mig  det  Papir. 

Verring. 

Det     Papir?     Ryster  paa  Hovedet. 

Sonja. 
Jeg  havde  troet.  Du  var  en  Gentleman. 

Otto  Benzon  :   Frie  Hænder  11 


Havde  Du  det? 

Verring 

ligegyldig. 


Sonja. 
Og  det  er  Ens  Bror! 

Verring. 
Hør  nu,  lille  Sonja.  Jeg  har  aldrig  gjort  et 
Menneske  Fortræd  —  ialtfald  ikke  med  min 
gode  Vilje  —  og  jeg  har  hjulpet  mange  og 
klaret  mange  mugne  Affærer  —  navnlig  for 
Andre,  ja  —  og  det  er  det,  jeg  vil  gøre  her. 

Sonja. 
Og  hvis  Du  nu  opnaaede,  at  jeg  rejste  bort 
med  Palle  Bay? 

Verring 

efter  en  kort  Pause. 

Er  Du  aldeles  vis  paa,  ja,  at  han  vil? 
Sonja 

ser  forfærdet  —  som  greben  af  en  pludselig  Tanke  —  paa  ham. 

Verring. 

Ja,  for  ser  Du,  Sonja:  Det  er  maaske  ret  let 

at   løbe   bort,  men   det  er  ikke  let  at   komme 

tilbage,  ja,  og  det  er  heller  ikke  let  at  blive 

borte.  Du  har  jo  dog  Din  dejlige  Dreng,  ja,  og 

Dine naa  ja  —  vi  Andre  betyder  maaske 

ikke  meget  for  Dig  —  men  alligevel Og 

Palle  Bay,  han  har,  ja,  han  har  da  i  det  mindste 
sin  Fabrik  og  sin  Virksomhed.  Og  saa  er  der 
tusinde  andre  Baand,  ja,  som  man  slet  ikke 
tænker  paa  og  slet  ikke  føler  som  Baand,  før 
man  skal  til  at  rive  dem  over. 


Sonja 

stirrer  frem  for  sig  og  nikker  næsten  umærkeligt. 

Verring. 
Derfor   beder   jeg    Dig,  lille    Sonja,   for   Din 
egen  Skyld:  Gaa  ikke  hen  i  Trods,  ja,  og  Hef- 
tighed og  gør  noget,  som   ikke  kan  gøres  om. 

(Gaar  hen  og  ser  ud  over  Haven) 

Dér  kommer  de  Andre! 
Sonja 

uviikaarlig        næsten  som  et  Skrig. 

Aa  nej! 

Verring. 
Nu   bare  rolig,  lille  Sonja,  og  fornuftig!  Jeg 
gaar  ud,   ja,  og  traver  en  Omgang  med   Stein- 
hauer,  og   saa   taler   Du    med    Palle   Bay.   Jeg 
sender  ham  ind  til  Dig.  i  j 


Sonja 

staar  en  Stund  med  Hænderne  for  Øjnene,  lader  dem  saa  langsomt  synke 

og   ryster  stille   paa    Hovedet.    Gaar  saa    hen  over  Gulvet.    Hendes  Øjne 

falder  paa  Palle  Bays  Komedie.    Hun    tager  den  op  og   ser  halvt   aands- 

fraværende  paa  den;  lægger  den  saa  igen. 

II* 


Sonja 

Palle  Bay 

kommer  hurtigt  ind  —  standser. 

Sonja 

vender  sig  og  ser  paa  ham,  men  siger  intet. 


Palle  Bay. 
Du  vilde  tale  med  mig? 

Sonja 

ser  paa  ham  og  ryster  paa  Hovedet. 

Palle  Bay. 
Det  sagde  Din  Bror. 

Sonja 

ser  et  Øjehliic  fast  paa  ham  —  derpaa. 

Vil  Du rejse  bort  med  mig? 

Palle  Bay, 
Rejse bort ? 

Sonja, 

hvis  stirrende  Angst  opløser  sig  i  et  vemodigt  og  bittert   Smil,  lader  sig 
synke  ned  i  en  Stol 

Palle  Bay. 
Rejse  bort?  Vil  Du  da  rejse  bort? 

Sonja 

ser  et  Øjeblik  paa  ham  —  ryster  saa  paa  Hovedet   med    det   samme  stiv- 
nede Smil. 

Palle  Bay. 
Tal  dog,  Sonja!  Sig  mig,  hvad  det  er.  Hvad 
har  din  Bror  sagt? 

Sonja 

efter  en  lille   Pause. 

Du   sagde   idag,  at  Du  var   tyve  Aar  —  og 
jeg  sagde,  Du  var  det  ikke.  Hvem  havde  Ret? 

Palle  Bay. 
Hvad  mener  Du? 

Sonja. 

Hvis  Du  var  tyve  Aar  og men  Du  er 

det  ikke  —  og  jeg  ikke  heller. 

Palle  Bay. 
Hvis  jeg  var  tyve  Aar? 

Sonja. 
Og  jeg  spurgte:  Vil  Du  rejse  bort  med  mig? 

Palle  Bay. 

Jamen    kæreste,   bedste  Ven hvis  det 

virkelig  er  Dit  Alvor  saa det  kom  bare 

saa saa  pludselig og  en  Beslutning 

som  den jeg  mener ,  man  maa  dog 

tænke  over og  aftale hvis  det  er 

Alvor 


166 

Sonja. 
Hvis  det  er  Alvor!  Ler  bitten 


Palle  Bay. 
Sonja! 

Sonja. 
Har  Du  et  Øjeblik  troet,  at  det  var  Alvor? 
Er  der  overhovedet  noget,  der  er  Alvor?  Und- 
tagen for  dem,  der  er  saa  dumme  at  tage  det 
alvorligt. 

Palle  Bay. 
Saadan  har  Du  ikke  Lov  at  tale  Sonja.  Netop 
fordi  det  er  Alvor,  er  det  nødvendigt  at  tænke 
sig  om.  Jeg  maa  træffe  Dig  et  Sted,  hvor  vi 
kan  tale  uforstyrret  og  uden  Fare  for  at  blive 
afbrudt,  hvad  Øjeblik  det  skal  være.  Vi  maa 
blive  paa  det  Rene  med,  hvad  vi  kan  gøre  og 
aftale  hvad  vi  vil  gøre.  Der  kunde  jo  ogsaa 
tænkes  andre  Udveje.  Det  er  let  nok  at  sige: 
Lad  os  rejse  bort 

Sonja 

frem  for  sig. 

Leo  er  klog!  Leo  er  klog! 


Palle  Bay. 
Hvad  er  det.  Din  Bror  har  sagt? 

Sonja 

som   for  —  uden  at  svare. 

Mine  Hænder  er  bundne  —  Dine  Hænder 
er  bundne (hemgo  Alles  Hænder  er  bundne! 


Sonia 


Palle  Bay 

bedende. 


Sonja. 

Og   Lænker   har  vi    om   vore   Fødder 

og  de  fleste  af  os  er  lænkede  sammen,  to  og  to. 

Palle  Bay. 
Men  —  naar  det  nu  bliver  os  to,  Sonja,  som 
i  Fremtiden 

Sonja 

ryster  paa   Hovedet. 

Jeg  vilde  dog  altid  slæbe  den  anden  Lænke 
med  den  tomme  Bøjle  efter  mig. 

Og  Du!  Du,  som  burde  have  staaet  frit  — 
—  og  som   maaske  endnu   kan   komme  til  at 

gøre    det   (Lægger  uvilkaarlig  Haanden  paa  Bogen  — 

tager  den  op,  ser  et  Øjeblik    paa  den  og    rækker  den    saa   til    Palle  Bay) 

Dér!  Det  er  Dit  Stykke.  Tag  deL 
Palle  Bay 

forlegen. 

Du  vilde  jo  endnu  en  Gang 

Sonja. 
Tag  det  —  at  det  ikke  skal  falde  i  Hænderne 
paa  Andre. 

Palle  Bay. 
Hvad  tror  Du,  jeg  bryder  mig  om  det  nu? 

Steinhauer  og  Verring 

kommer  ind  fra  Haven,  Verring  søgende  at  holde  Steinhauer  tilbage. 

Steinhauer 
Nej,  nu  vil  jeg  virkelig  vide,  hvad  det  er  for 
Statshemmeligheder,  man  drøfter  her.  Verring 
bliver  ved  at  jage  rundt  med  mig  paa  en 
Maade,  der  efterhaanden  nødvendiggør  en  For- 
klaring. 

Verring. 
Det   Hele   er   ingenting,   ja,  det   har  jeg   jo 
sagt  Dig. 

Steinhauer. 
Ingenting!    (ser  fra  Sonja  ti!  Palle  Bay)   Det  ser   ikke 
ganske  ud,  somom  det  var  Ingenting. 

Verring. 

Naa  ja  —  lad  os  saa  hellere  tilstaa,  ja,  hvad 
det  er,  for  ellers  tror  Du  maaske,  det  er  noget 
helt  andet. 

Det  er  altsaa  Palle  Bay,  ja,  der  har  skrevet 
en  dum  Komedie,  ja,  om  Penge  og  Svindel  og 

saadan  noget,  som  slet  ikke  kommer  Literatu- 
ren  ved.  Og  den  Komedie  er  jeg  Avekatten  i. 
Men  jeg  vil  ikke  være  mere  Avekat,  ja,  end 
jeg  i  Forvejen  er  —  det  er  Tiderne  ikke  til  — 
og  derfor  vil  jeg  have  Komedien  til  kritisk 
Revision.  Der  er  sikkert  adskilligt,  ja,  der 
trænger  til  at  omarbejdes. 

Steinhauer. 
Og  hvad  har  Sonja  med  det  at  gøre? 

Verring. 
Hvad  Sonja  har  med  det  at  gøre?  (Ryster  paa 
Hovedet)  Ja,  dér  ser  mani  Dér  ser  man,  hvor 
lidt  Begreb  Du  har  om  Kvinder.  Det  er  jo 
Sonja,  der  har  røbet  Hemmeligheden,  ja,  hun 
kender  nemlig  Komedien  —  hun  har  læst  den 

og  naturligvis  snakket  af  Skole  (th  PaiieBay) 

Det  lærer  Dem,  Palle  Bay,  ikke  en  anden 
Gang  at  indlade  Dem  med  Damer. 

Steinhauer. 
Naa,  er  det  det  Hele  I 

Verrlng 

til  Steinhauer. 

Ja,  og  saa  har  jeg  pudset  Sonja  paa  Palle 
Bay,  ja,  forat  faa  ham  til  at  lade  mig  se  den. 
Og  nu  er  han  fornærmet  paa  hende,  og  hun 
er  fornærmet   paa   ham,  ja,  og  begge  to  er  de 

fornærmede  paa  mig.  Men  det  hjælper  ikke; 
Palle  Bay  maa  lade  mig  raade,  ellers  kan 
han  komme  til  at  gøre  Fortræd  dér,  hvor 
det  slet  ikke  har  været  hans  Mening,  ja,  og 
hvor  han  ikke  vil  kunne  gøre  det  godt  igen, 
naar  Ulykken  først  er  sket. 

(Til  Palle  Bay;  Skal  vi  saa  bytte,  Palle  Bay?  Jeg 
faar  Komedien,  ja,   og   De  faar  Digtet   herom 

de  mægtige  Mænd.  (Stlkker  ham  Digtet,  som  han  har  taget 
frem  af  Lommen,  i  Haanden  og  tager  samtidigt  Komedien  fra  ham  — 
uden  at  Palle  Bay  gør  Modstand)    Gem     det    nU    gOdt,     PallC 

Bay  —  Og  glem  det  ikke  igen.  Dette  (knækker  Hæftet 

sammen  og  stikker  det  i  Lommen)    skal    jeg    nok    paSSe    paa, 

ja,  at  Ingen  skal  faa  Fingre  i. 

Steinhauer. 
Jamen  saa  skal  Palle  Bay  min  Sandten  læse 
Digtet  højt  for  os.  Vi  fik  jo  kun  et  Par  Linier 
i  Formiddags. 

Verring 

for  sig. 

Gud  Fader  bevar's! 

Steinhauer. 
Ikke  sandt,  Hr.  Bay?   Det  gør  De  nok? 

Palle  Bay 

med  et  Spor  af  Galgenhumor. 

Det  er  ikke   alle   Digte,  der  egner  sig  lige 
godt  til  at  læses  højt. 

Steinhauer. 
Aa  Passiar!  Gor  Dem  nu  ikke  kostbar. 

Palle  Bay. 
Jeg  tror  ærlig  talt  heller  ikke,  det  vil  more 
Dem. 

Steinhauer. 
Det   kan  De  lade  mig  om.    Lad  os  nu  bare 
faa  det.  Ikke  sandt,  Sonja? 

Sonja 

desperat  —  bitter. 

For  mig  gærne. 

Verring. 
Nej,  for  Gud  i  Himlens  Skyld!  Lad  os  dog 
blive  fri!  Det,  vi  fik,  paa  Mødet  idag,  var  saa- 
mænd  mere  end  tilstrækkeligt.  Nej,  Palle  Bay 
skal  ikke  skrive  Digte;  naar  galt  skal  være, 
ja,  maa  han  hellere  skrive  Komedier. 

Steinhauer 

efter  et  Øjebliks  Betænl(ning. 

Godt!  Men  saa  skal  han  Pine  Død  give  en 
Haand  med  til  et  Slag  Kort.  Saa  faar  vi  Mand- 
folk os  en  Bridge,  (^^aar  hen  OK  trækker  et  Spillebord  frem  o« 
bcKynder  at  ^um  det  istand 

Verring. 
Det  er  ialtfald  et  Forslag,  der  kan  diskuteres. 

Steinhauer. 
Diskuteres?    Nej.    Forslaget   vedtages    uden 
Diskussion. 

Verring. 
Det  bliver,  ja,  en  trekantet  Bridge. 

Palle  Bay, 

halvt  for  sig  selv. 

Lovlig  trekantet  —  er  jeg  bange  for. 

Steinhauer. 
Ja,  jeg  vil  virkelig  ikke  narres  baade  for  det 
Ene  og  det  Andet. 

Verring. 
Det  er  der  noget  i. 

Palle  Bay. 
Ja  —  men 

Verring. 
De  kan  ikke  sige  Nej,  Palle  Bay;  det  synes 
jeg   ikke,    De    kan.    Selv  om   de    hellere  vilde 
sidde   i    Ro   og    spekulere    paa    Deres    næste 
Stykke. 

Steinhauer. 
Deres  næste  Stykke!  Er  De  allerede  i  Gang 
med   et  nyt?   Maa   jeg  spørge,  om    Du  ogsaa 
kender  noget  til  det,  Sonja? 

Sonja 

som  for. 

Jeg   ved    kun    saa    meget,   at   det   bliver   en 
Farce. 

Verring. 
Det  bliver  ingen  Farce,  lille  Sonja,  det  bliver 
det  ikke.   Det  bliver  en  Tragikomedie,  ja,  saa- 
dan  som  Livet  selv. 

Steinhauer 

henne  fra  Spillebordet. 

Kom  saa,  mine  Herrer. 

Verring. 
Hele  Titlen,  Palle  Bay,  kan  De  faa  hos  mig, 
saa  De  behøver  kun,  ja,  at  skrive  Resten. 

Tager    Palle    Bay  under  Armen  og   gaar    hen    med    ham    til    Spillebordet. 

Sonja, 

der  sidder  med  lukkede  Øjne  og  tilbagelænet  Hoved  i  Stolen. 

Maa  vi  høre  Titlen? 

Verring 

med  et  Blik  fra   Palle  Bay  til  Sonja. 

„Frie  Hænder". 

OTTO  BENZON 


SURROGATER 

Skuespil  i  én  Akt.  4. 

Oplag. 

75  Øre. 

EN  SKANDALE 

Skuespil  i  fire  Akter.  . 

3.  Oplag.  (Folkeudg.) 

1   Kr.,  indb.  2  Kr. 

PROVISORISK 

Lystspil  i  én  Akt.  3. 

Oplag. 

85  Øre. 

TILFÆLDIGHEDER 

Skuespil  i  én  Akt.  3. 

Oplag. 

75  Øre. 

SPORTSMÆND 

■  Lystspil  i  fem  Akter. 

4  Kr. 

50  Øre. 

ANNA  BRYDE 

Skuespil.  2  Kr.  75  Øre. 

MODERATE  LØJER 

Lystspil  i  fem  Akter. 

3  Kr. 

50  Øre. 

FORÆLDRE 

Skuespil  i  én  Akt.  7^ 

j  Øre. 

